Απολογισμός δράσης του Συλλόγου κατά τη δεκαετία 2002-2011 | Αγία Ευθυμία\nΆρθρα Δεκεμβρίου 28, 2014\nΑπολογισμός δράσης του Συλλόγου κατά τη δεκαετία 2002-2011\nΤου Σπύρου Ευστ. Κυριάκη\nΣτο φύλλο 47 (Οκτώβριος-Νοέμβριος-Δεκέμβριος 2002) ο τ. Πρόεδρος του Συλλόγου Ευθύμιος Κων. Γλυμής έκανε έναν απολογισμό δράσης του Συλλόγου για τη δεκαετία 1992-2001. Σε κάποιο φύλλο του 2012 θα έπρεπε να δημοσιεύσουμε έναν αντίστοιχο απολογισμό για την δεκαετία 2002-2011. Η πληθώρα ύλης των προηγούμενων φύλλων καθυστέρησε τη δημοσίευση ενός τέτοιου απολογισμού και μόλις σ’ αυτό το φύλλο, το τελευταίο του 2014, γίνεται κατορθωτό. Όμως, έστω και με αυτή την καθυστέρηση, ο απολογισμός αυτός κρίνεται σκόπιμος, μεταξύ άλλων, και για τους εξής δυο σημαντικούς λόγους: αφενός τον οφείλουμε στους συγχωριανούς μας που μας στήριξαν και μας στηρίζουν όλα αυτά τα χρόνια και που ουσιαστικά σ’ αυτούς οφείλεται ό,τι γίνεται και αφετέρου είμαστε υποχρεωμένοι να τον κάνουμε απέναντι στην ιστορία του Συλλόγου, για να μην ξεχνάνε οι παλαιότεροι και για να μαθαίνουν οι νεώτεροι.\nΌπως θα διαπιστώσετε η δεκαετία 2002-2011 ήταν ιδιαίτερα γόνιμη για τον Σύλλογό μας, με δράση σε πολλούς τομείς. Φυσικά δραστηριότητες δέκα χρόνων δεν μπορούν να αποτυπωθούν σε όλη την έκτασή τους στο περιορισμένο κείμενο ενός ολιγοσέλιδου αφιερώματος. Κάναμε προσπάθεια να συμπεριλάβουμε τα πιο χαρακτηριστικά στοιχεία και η παρουσίασή τους να γίνει με σχεδόν επιγραμματικό τρόπο. Ο απολογισμός είναι δομημένος σε διάφορες ενότητες ώστε να διευκολύνει τον αναγνώστη.\n1. Σύνθεση Διοικητικών Συμβουλίων\nΔεκαεννέα (19) συγχωριανοί μας, άλλοι για μεγαλύτερο κι άλλοι για μικρότερο χρονικό διάστημα, πρόσφεραν τις υπηρεσίες τους στο Σύλλογο, μέσω της συμμετοχής τους στο Διοικητικό Συμβούλιο, κατά την περίοδο που εξετάζουμε. Τα άτομα αυτά είναι οι:\n(1) Ιωάννης Ευθ. Αγαπητός\nΑπό 1-1-02 έως 10-1-04 ως Ταμίας\n(2) Ανθούλα Γλυμή-Γκουτζαμάνη\nΑπό 10-1-10 έως 31-12-11 ως Αντιπρόεδρος\n(3) Δεδούσης Ιωάν. Γλυμής\n(α) Από 13-1-08 έως 10-1-09 ως Γεν. Γραμματέας\n(β) Από 11-1-09 έως 9-1-10 ως Αντιπρόεδρος\n(4) Ευθύμιος Κων. Γλυμής\nΑπό 1-1-02 έως 12-1-02 ως Πρόεδρος\n(5) Γιούλη Ανδρ. Δρόλαπα\nΑπό 11-1-09 έως 31-12-11 ως Γεν. Γραμματέας\n(6) Παναγιώτης Αλεξ. Καραχάλιος\nΑπό 13-1-08 έως 10-1-09 ως Αντιπρόεδρος\n(7) Χρήστος Ευθ. Κόλλιας\n(α) Από 1-1-02 έως 10-1-04 ως Μέλος\n(β) Από 11-1-04 έως 14-1-06 ως Ταμίας\n(γ) Από 15-1-06 έως 12-1-08 ως Μέλος\n(8) Άγγελος Ευθ. Κοτσώτας\n(α) Από 13-1-02 έως 10-1-04 ως Μέλος\n(β) Από 15-1-06 έως 12-1-08 ως Μέλος\n(9) Ευστάθιος Σπυρ. Κυριάκης\nΑπό 11-1-09 έως 31-12-11 ως Μέλος\n(10) Κυριάκος Χαρ. Κυριάκης\n(α) Από 11-1-04 έως 14-1-06 ως Μέλος\n(β) Από 15-1-06 έως 9-1-10 ως Ταμίας\n(11) Σπύρος Ευστ. Κυριάκης\n(α) Από 1-1-02 έως 12-1-02 ως Γεν. Γραμματέας\n(β) Από 13-1-02 έως 12-1-08 ως Πρόεδρος\n(γ) Από 10-1-10 έως 31-12-11 ως Πρόεδρος\n(12) Ευθυμία Γεωργ. Λαλλά\nΑπό 13-1-08 έως 31-12-11 ως Μέλος\n(13) Βασιλική Δημ. Νικολοπούλου\n(α) Από 1-1-02 έως 12-1-02 ως Μέλος\n(β) Από 13-1-02 έως 12-1-08 ως Γεν. Γραμματέας\n(γ) Από 10-1-10 έως 31-12-11 ως Ταμίας\n(14) Αναστάσιος Νικ. Παναγιωτόπουλος\nΑπό 13-1-08 έως 10-1-09 ως Μέλος\n(15) Δημήτριος Ευθ. Παππάς\nΑπό 11-1-04 έως 14-1-06 ως Μέλος\n(16) Ηλίας Νικ. Παύλου\nΑπό 1-1-02 έως 12-1-08 ως Αντιπρόεδρος\n(17) Ανδρέας Γεωργ. Σολτάτος\nΑπό 13-1-08 έως 9-1-10 ως Πρόεδρος\n(18) Αναστασία Γεωργ. Σολτάτου\nΑπό 12-1-02 έως 12-1-08 ως Μέλος\n(19) Χριστιάνα Βασ. Τηλιγάδα\n2. Λείψανα Αγίου Ευθυμίου\nΈνα από τα μεγαλύτερα επιτεύγματα του Συλλόγου αποτελεί η έλευση στο χωριό μας των ιερών λειψάνων του πολιούχου μας Αγίου Ευθυμίου, από την Ιερά Μονή Ιβήρων του Αγίου Όρους όπου φυλάσσονται. Μέλη του Δ.Σ. του Συλλόγου μας, σε προσκυνηματική τους επίσκεψη στο Άγιο Όρος, διαπίστωσαν την ύπαρξη των ιερών λειψάνων κι από εκείνη τη στιγμή ξεκίνησε η προσπάθειά μας για να έρθουν στον τόπο μας. Η προσπάθεια αυτή καρποφόρησε το 2002 και στις 27 Ιουλίου του έτους αυτού τα ιερά λείψανα του Αγίου μας έφταναν στον τόπο τους ανθρώπους του οποίου Εκείνος είχε επιλέξει να «διαυθεντεύει». Για τέσσερις ημέρες ο τόπος μας έζησε ανεπανάληπτες στιγμές και υπήρξε σημείο αναφοράς για όλη την περιοχή. Χιλιάδες κόσμου συνέρρευσαν στον ιερό ναό του Αγίου Ευθυμίου για να προσκυνήσουν τα Άγια λείψανα. Η στιγμή του «αποχαιρετισμού» των Ιερών Λειψάνων, στις 30 Ιουλίου 2002, θα μείνει έντονα χαραγμένη στη μνήμη όλων όσοι την βίωσαν για την έντονη συγκινησιακή φόρτιση που επικράτησε. Τα δάκρυα που κυλούσαν στα μάτια όλων δείχνουν και την ιδιαίτερη «σχέση» που υπάρχει μεταξύ των Αγιοευθυμιωτών και του Αγίου «μας».\n3. Εργασίες στον Άγιο Ευθύμιο\nΤο ενδιαφέρον του Συλλόγου μας για τον ιερό ναό του Αγίου Ευθυμίου, όπως και κάθε Αγιαθυμιώτη, είναι διαχρονικό. Έτσι και στη δεκαετία που εξετάζουμε συνεχίστηκαν και ολοκληρώθηκαν οι εργασίες που είχαν δρομολογηθεί στο τέλος της προηγούμενης. Πιο συγκεκριμένα:\n(α) Ολοκληρώθηκαν οι εργασίες διαμόρφωσης του περιβάλλοντος χώρου του ναού με την ανακατασκευή της πέτρινης περίφραξης και την τοποθέτηση κιγκλιδωμάτων, την κατασκευή σύγχρονων τουαλετών και τις λοιπές εργασίες στους εξωτερικούς χώρους που είχαν αρχίσει στο τέλος του 2001 και που δημιούργησαν την πολύ όμορφη εικόνα που όλοι σήμερα απολαμβάνουμε. Για τις εργασίες αυτές δαπανήθηκε ποσό 5.634.309 δρχ. ή 16.535,02€ και απ’ αυτά το μεγαλύτερο μέρος (5.000.000 δρχ.) προσφέρθηκε από τα αδέλφια Κώστα, Ευθύμιο, Ελένη και Γεωργία Λουκοπούλου, στη μνήμη του αδελφού τους Γεωργίου. Οι ίδιοι διέθεσαν άλλες 500.000 δρχ. για τις εργασίες διαμόρφωσης του χώρου στάθμευσης, δίπλα στον Ναό.\n(β) Ολοκληρώθηκε ο χώρος στάθμευσης, για τον οποίο η απόκτηση της σχετικής έκτασης και η πρώτη διαμόρφωσή του είχε γίνει τα έτη 2000 και 2001.\nΗ αρχική ιδέα, για τη δημιουργία του χώρου στάθμευσης, ήταν του Γιάννη Πιπιλή. Την υιοθέτησε ο Σύλλογός μας και σε συνεργασία με την Κοινότητα και το Εκκλησιαστικό Συμβούλιο εξασφαλίστηκε (είτε με αγορά είτε με προσφορές των ιδιοκτητών) έκταση περίπου 6 στρεμμάτων. Στο πρώτο αυτό στάδιο (της αγοράς κτημάτων) βοήθησε ο Γιάννης Πιπιλής οποίος πρόσφερε ένα σημαντικό ποσό.\nΜετά από παράκληση του Συλλόγου μας, ο συγχωριανός μας Θανάσης Κων. Παππάς (νυν Αντιδήμαρχος Θεσσαλονίκης) ετοίμασε το 2003 την σχετική μελέτη διαμόρφωσης του χώρου στάθμευσης η υλοποίηση της οποίας κατέστη δυνατή χάρις στην χρηματοδότηση που ενέκρινε ο αείμνηστος Νομάρχης Φωκίδας Δημήτρης Ανδρίτσος μετά από αίτημα τόσο του Συλλόγου μας όσο και της Κοινότητας και του Εκκλησιαστικού Συμβουλίου. Η συντονισμένη δράση όλων των φορέων του χωριού μας έφερε το θαυμάσιο αποτέλεσμα που όλοι αντικρίζουμε.\nΜε δαπάνες του Συλλόγου μας αγοράστηκαν οι 20 από τις μουριές που σήμερα στολίζουν τον χώρο.\nΤo 2010, το Δ.Σ. του Συλλόγου με έγγραφό του προς το Εκκλησιαστικό Συμβούλιο του χωριού μας ζήτησε να αποκατασταθεί η σημειωθείσα παράλειψη και να αναγνωρισθεί η μεγάλη προσφορά των αδελφών Λουκοπούλου και του Ιωάννη Πιπιλή με την τοποθέτηση σχετικής μαρμάρινης πλάκας. Η αποκατάσταση έγινε έστω και με μεγάλη καθυστέρηση.\n(γ) Ο Σύλλογός μας συμμετείχε, με ένα συμβολικό ποσό, στην κατασκευή της βυζαντινής και μεγαλοπρεπούς νέας εικόνας του Αγίου Ευθυμίου η οποία κατασκευάσθηκε στο Άγιο Όρος και η έλευση της οποίας, στις 21-10-2011, αποτέλεσε σημαντικό γεγονός.\n4. Εργασίες στην Αγία Τριάδα\nΌπως είναι γνωστό, ο Σύλλογός μας υλοποίησε την επιθυμία των συγχωριανών μας και με την βοήθειά τους ανέγειρε το εξωκλήσι της Αγίας Τριάδας στο βουνό μας. Ο θεμέλιος λίθος τοποθετήθηκε στις 16-8-92 και τα θυρανοίξια του ναού πραγματοποιήθηκαν στις 12-6-95.\nΌμως, οι ανάγκες ενός ναού, πολύ περισσότερο ενός εξωκλησιού δεν σταματάνε ποτέ. Έτσι ο Σύλλογός μας διέθεσε (2004 και 2005) συνολικά 6.650€ για εργασίες στην Αγία Τριάδα, ήτοι: για ελαιοχρωματισμό των κιγκλιδωμάτων της περίφραξης, των πορτών και των παραθύρων 2.000€, για συντήρηση της στέγης (αντικατάσταση κεραμιδιών με άλλα αντοχής στον πάγο) 2.950€ και για αρμολογήσεις 1.700€.\n5. Διάφορα έργα στο χωριό\nΑν και ο Σύλλογός μας, μέχρι σχετικά πρόσφατα, είχε ως μέλη μόνο τους διαμένοντες στην περιοχή της Αττικής (πλέον έχει ως μέλη του όλους τους καταγόμενους άμεσα ή έμμεσα από την Αγία Ευθυμία, ανεξάρτητα από τον τόπο διαμονής) το σύνολο, σχεδόν, της δράσης του κατευθυνόταν (και φυσικά κατευθύνεται) προς το χωριό μας. Έτσι, πέραν των προαναφερθέντων, μια σειρά από έργα φέρουν την σφραγίδα του Συλλόγου μας. Ας δούμε τα πιο σημαντικά που υλοποιήθηκαν κατά την περίοδο που εξετάζουμε:\n5.1 Παλιό Σχολείο\nΥιοθετώντας σχετική πρόταση του αειμνήστου Γεωργίου Καλαμαρά, ο Σύλλογός μας ανέλαβε πρωτοβουλία για αξιοποίηση του Παλιού Σχολείου του χωριού μας ως αίθουσας που θα φιλοξενήσει τους πολλούς πίνακες που έχουν δωρίσει συγχωριανοί ζωγράφοι αλλά και λαογραφική συλλογή από διάφορα πράγματα που θα συγκεντρωθούν και που αφορούν τον τόπο μας. Έπειτα από αίτημα του Τοπικού Συμβουλίου ο Θανάσης Κων Παππάς έκανε τη μελέτη διαμόρφωσης της αίθουσας (2002).\nΤον Σεπτέμβριο του 2001 ξεκίνησε εκστρατεία, μέσω της εφημερίδας, μετά από πρόταση του αειμνήστου Σπύρου Λύτρα, για συγκέντρωση χρημάτων για τον σκοπό αυτό. Συγκεντρώθηκε ένα σημαντικό ποσό με το οποίο έγιναν οι πρώτες εργασίες. Πιο συγκεκριμένα, τα έτη 2003 και 2004, έγινε αφαίρεση των παλιών επιχρισμάτων και του ταβανιού (1.000€) και αντικατάσταση της παλιάς στέγης (9.300€).\nΈχοντας στα χέρια μας την μελέτη του Θανάση αρχίσαμε την πίεση προς τις αρχές του τόπου προκειμένου να πετύχουμε την χρηματοδότηση της συνέχισης των εργασιών. Τον Ιανουάριο του 2005 ο Δήμος Άμφισσας προχώρησε σε δημοπράτηση του έργου με προϋπολογισμό 40.000€ με χρηματοδότηση, εν μέρει, από το Τ.Α.Σ. (δάνειο ως σεισμόπληκτο). Τελικά, επειδή προέκυψε θέμα με τη λήψη του δανείου, το έργο δεν προχώρησε, αν και είχε ανακηρυχθεί μειοδότης.\nΈπρεπε να περάσουν κάποια χρόνια και να βρεθεί στην Προεδρία του Ο.Σ.Κ. ο συγχωριανός μας Θύμιος Ιωάν. Αλεξανδρής για να υπάρξει αποτέλεσμα. Έτσι, ο Θύμιος ανταποκρίθηκε στο αίτημα του Συλλόγου μας (πάγιο και διαχρονικό) αλλά και του τότε Δημάρχου Άμφισσας Ασημάκη Ασημακόπουλου και ενέκρινε (τέλος του 2009, αρχές του 2010) πίστωση 120.000€ με την οποία έγινε η δημοπράτηση του έργου.\nΜε παρέμβασή μας (2010) προς τον Δήμαρχο Άμφισσας ζητήσαμε να μην αλλαχθούν τα ξύλινα κουφώματα με αλουμινένια (όπως προέβλεπε η μελέτη) λόγω του ότι είχαν τοποθετηθεί σχετικά πρόσφατα, ήταν σε καλή κατάσταση και η αντικατάστασή τους θα ήταν περιττή σπατάλη. Το αίτημά μας έγινε δεκτό από τον Δήμαρχο.\nΑπό το 2010 μέχρι σήμερα, έχουν πραγματοποιηθεί αρκετές από τις προβλεπόμενες εργασίες αλλά το έργο δεν έχει ολοκληρωθεί ακόμη. Αιτία ο φόβος του εργολάβου για την επαρκή χρηματοδότηση του έργου. Το 2011 είχαμε ζητήσει την παρέμβαση της τότε βουλευτού για να συνεχιστεί ομαλά η χρηματοδότηση του έργου.\n5.2 Μνημείο Εθνικής Αντίστασης\nΗ συμβολή του Συλλόγου μας υπήρξε καθοριστική στην αναγνώριση της Αγίας Ευθυμίας ως «μαρτυρικού χωριού της περιόδου 1940-1945». Αλλά και στη συνέχεια, πάντα σε συνεργασία με την Κοινότητα και τον Δήμο Άμφισσας, συντελέσαμε στην κατασκευή του «Μνημείου της Εθνικής Αντίστασης» στην είσοδο του χωριού από την Άμφισσα. Πιο συγκεκριμένα: μετά από πρόταση μέλους μας, την οποία υιοθέτησε η Γενική Συνέλευση του Συλλόγου, προτείναμε (Φεβρουάριος 2002) στην Κοινότητα την κατασκευή του Μνημείου κάτι που έγινε αποδεκτό και βοηθήσαμε στην εύρεση και προσφορά του χώρου όπου αυτό τοποθετήθηκε. Επίσης, απευθυνθήκαμε στον φίλο του Συλλόγου μας καθηγητή και γλύπτη Θύμιο Πανουργιά ο οποίος έκανε την μελέτη διαμόρφωσης του χώρου και κατασκεύασε το μπρούτζινο ανάγλυφο του μνημείου χωρίς αμοιβή για την εργασία του. Τέλος διαθέσαμε ποσό 5.300,80€ για το μπρούτζινο ανάγλυφο (δαπάνη χυτηρίου), για την μαρμαροκολώνα στην οποία αυτό τοποθετήθηκε και για κάποια άλλα μικροέξοδα.\nΗ ανάπλαση του χώρου έγινε από τον Δήμο Άμφισσας με βάση τη μελέτη του Θ. Πανουργιά.\nΈχουμε προτείνει δυο φορές στον Δήμο (το 2007 και φέτος), η σχετική εκδήλωση που πραγματοποιείται κάθε χρόνο να γινόταν τη Δευτέρα του Πάσχα. Το 2007 δεν έγινε δεκτή η πρότασή μας. Όμως, έγινε φέτος και νομίζουμε ότι η συμμετοχή του κόσμου τη δικαίωσε.\n5.3 Οικία Σταθόπουλου\nΌπως είναι γνωστό, ο αείμνηστος Ευθύμιος Σταθόπουλος, μεταξύ άλλων, πρόσφερε στην Κοινότητά μας το πατρικό του σπίτι προκειμένου να δημιουργηθεί ξενώνας. Αν η Αγία Ευθυμία συνέχιζε να λειτουργεί ως Κοινότητα, είναι σίγουρο ότι ο ξενώνας θα είχε γίνει. Όμως, το χωριό μας είχε την ατυχία να υπαχθεί αρχικά στον Δήμο Άμφισσας και στη συνέχεια στον Δήμο Δελφών. Έτσι, πέραν της ανακατασκευής της στέγης των δυο κτιρίων, που έγινε αρχικά από τον Δήμο Άμφισσας (Δήμαρχος Νίκος Φουσέκης), τίποτα άλλο δεν προχώρησε παρ’ όλες τις πιέσεις τόσο των Τοπικών Συμβουλίων όσο και του Συλλόγου μας.\nΤο 2005 το Δ.Σ. του Συλλόγου αποφάσισε να αναλάβει δράση πιο δυναμικά: Πραγματοποιήσαμε λαχειοφόρο αγορά από την οποία συγκεντρώθηκε ποσό 7.090€ και ζητήσαμε από τον Δήμο να προχωρήσει στη σύνταξη σχετικής μελέτης καθώς επίσης και να μας υποδείξει τις εργασίες που μπορούμε να εκτελέσουμε με αυτό το ποσό. Εκτός αυτού μάλιστα, είχαμε προτείνει να ενταχθεί για χρηματοδότηση στο πρόγραμμα Leader plus (+) όπου υπήρχε σχετική δράση.\nΈκτοτε, αν και πέρασαν τρεις Δήμαρχοι (Φουσέκης, Ασημακόπουλος και πάλι Φουσέκης) κι αν και απευθυνθήκαμε σ’ αυτούς σε όλες τις περιόδους (το 2010 προτείναμε να ενταχθεί για χρηματοδότηση στο ΕΣΠΑ), συγκεκριμένη απάντηση δεν έχουμε πάρει. Ελπίζουμε κάτι τέτοιο να γίνει με τη νέα δημαρχιακή αρχή ούτως ώστε, αν δεν αναλάβει το σχετικό έργο ο Δήμος, να μας υποδείξει πώς μπορούμε να διαθέσουμε το συγκεκριμένο ποσό.\n5.4 Ανάπλαση πευκώνα Αγίου Ευθυμίου\nΜετά τα έργα στον περιβάλλοντα χώρο του Αγίου Ευθυμίου θεωρήσαμε ότι έπρεπε να γίνει ανάπλαση και του πευκώνα που βρίσκεται δίπλα στην εκκλησία και στα παλιά πηγάδια ώστε αφενός να ολοκληρωθεί η όμορφη εικόνα της ευρύτερης περιοχής και αφετέρου να αποτελέσει έναν χώρο όπου θα μπορεί κάποιος να καθίσει και να δροσιστεί τις ζεστές ημέρες του καλοκαιριού.\nΑπευθυνθήκαμε στους «Βωξίτες» (Αργυρομεταλλευμάτων και Βαρυτίνης ΑΕ) και λάβαμε οικονομική ενίσχυση 2.993,50€. Για την συνολική ανάπλαση του χώρου (2003), που περιλάμβανε την κατασκευή πέτρινης περιτοίχισης καθώς και δυο μεγάλων ξύλινων τραπεζόπαγκων, διατέθηκε ποσό 5.625€.\n5.5 Ανακαίνιση τουαλετών Σχολείου\nΤο 2007, η τότε Σχολική Επιτροπή ζήτησε την βοήθεια του Συλλόγου προκειμένου οι τουαλέτες που χρησιμοποιούσαν τα παιδιά του Νηπιαγωγείου και του Δημοτικού του χωριού μας να γίνουν πιο ανθρώπινες. Ο Σύλλογός μας διέθεσε, την περίοδο 2007-2008, συνολικά ποσό 2.850€ και έγινε ριζική ανακαίνιση των τουαλετών (είδη υγιεινής και πλακάκια), ταβάνωμα και ανακατασκευή της στέγης τους.\n5.6 Κατασκευή πετρόκτιστης στάσης\nΈνα έργο που «πέρασε από σαράντα κύματα», λόγω κωλυσιεργίας από πλευράς Δήμου στο θέμα των αδειοδοτήσεων, ήταν αυτό της πετρόκτιστης στάσης με κεραμοσκεπή που κατασκευάσθηκε, τελικά, το 2010 στα «Πάνω Αλώνια», ενώ η προσπάθεια είχε ξεκινήσει από το 2008. Ο Σύλλογος γι’ αυτό το όμορφο έργο διέθεσε 1.918€.\n5.7 Προτομή Σκαρίμπα\nΤο 2002 κατασκευάσθηκε η προτομή του Αγιαθυμιώτη λογοτέχνη Γιάννη Σκαρίμπα, που τοποθετήθηκε στο προαύλιο του «σπιτιού-μουσείου» όπου γεννήθηκε ο Αγιαθυμιώτης λογοτέχνης και τα αποκαλυπτήρια της οποίας έγιναν τον Αύγουστο του 2002 μαζί με τα εγκαίνια του σπιτιού. Την προτομή κατασκεύασε ο φίλος του Συλλόγου μας και λάτρης του έργου του Σκαρίμπα, καθηγητής και γλύπτης Θύμιος Πανουργιάς, χωρίς καμιά αμοιβή. Η δαπάνη για το χυτήριο καλύφθηκε από τον Σύλλογό μας και η δαπάνη για την βάση της προτομής με μέρος του ποσού (5.869,40€) με το οποίο μας επιχορήγησε ο τότε Υφυπουργός Υγείας Δημήτρης Θάνος από το Ειδικό Κρατικό Λαχείο. Από το ποσό αυτό πραγματοποιήθηκαν και διάφορα μικροέργα (που θα αναφέρουμε στη συνέχεια), μετά από προτάσεις του Τοπικού Συμβουλίου.\n5.8 Προτομή δασκάλας Ζωής Διαούρτα\nΤιμώντας στο πρόσωπό της το σύνολο των δασκάλων που, σε εποχές πολύ δύσκολες, ήταν και γονείς και δάσκαλοι, ο Σύλλογός μας κατασκεύασε την προτομή της αείμνηστης δασκάλας Ζωής Μπουκαούρη-Διαούρτα. Η Ζωή Διαούρτα ήταν από τους δασκάλους εκείνους που βοήθησαν στην δημιουργία της παράδοσης που λέει ότι το χωριό μας είναι ένας τόπος γόνιμος σε παραγωγή άριστων μαθητών.\nΗ πρωτοβουλία για τη δημιουργία της προτομής αυτής γνώρισε σημαντική προβολή μέσω του πολύ κολακευτικού δημοσιεύματος που καταχωρήθηκε στην γνωστή εφημερίδα ΚΑΘΗΜΕΡΙΝΗ.\nΤα αποκαλυπτήρια της προτομής, που κι αυτή είναι έργο του Θ. Πανουργιά, πραγματοποιήθηκαν τον Αύγουστο του 2010.\n5.9 Άλλα έργα στο χωριό\nΌπως προαναφέραμε, με το ποσό που μας «έβγαλε» ο τότε Υφυπουργός Δημ. Θάνος και με πρόταση του Τοπικού Συμβουλίου πραγματοποιήθηκαν (2002-2003), πέραν της βάσης της προτομής του Σκαρίμπα, και κάποια άλλα έργα. Πιο συγκεκριμένα: Έγινε η διαμόρφωση της σπηλιάς κάτω από τον Άγιο Κωνσταντίνο (συνολική δαπάνη 1.085€), τοποθετήθηκε σταυρός στη «Δύτροπη Σπηλιά» σε ανάμνηση της θυσίας του αντάρτη Δημήτρη Καλαμάρη και τοποθετήθηκε ιστός και σημαία στην «Εκατράχη».\nΟ «Καποδίστριας» κατ’ αρχάς και στη συνέχεια ο «Καλλικράτης», με την μικρή χρηματοδότηση των τέως Κοινοτήτων, δεν άφηναν πολλά περιθώρια για την πραγματοποίηση εκδηλώσεων όπως τα ΣΚΑΡΙΜΠΕΙΑ. Έτσι, προκειμένου να πραγματοποιηθούν τα ΣΚΑΡΙΜΠΕΙΑ του 2002, στο πρόγραμμα των οποίων περιλαμβάνονταν πολύ σημαντικά θέματα όπως τα εγκαίνια του ανακαινισθέντος σπιτιού που γεννήθηκε ο Σκαρίμπας και τα αποκαλυπτήρια της προτομής του, χρειάσθηκε η γενναία επιχορήγηση του Συλλόγου μας από τον τότε Υφυπουργό Δημήτρη Θάνο με ποσό 15.000€.\nΑπό το 2003 και μετά ο Σύλλογός μας αναλαμβάνει το μεγαλύτερο βάρος των ΣΚΑΡΙΜΠΕΙΩΝ (προγραμματισμός εκδηλώσεων, εύρεση χρηματοδοτών, διοργάνωση). Πάντα βέβαια σε συνεργασία με το Τοπικό Συμβούλιο και τους τοπικούς φορείς. Την περίοδο αυτή τα ΣΚΑΡΙΜΠΕΙΑ γιγαντώνονται και φτάνουν σε διάρκεια από 15 έως και 18 ημέρες! Οι χορηγίες που λαμβάνει ο Σύλλογός μας είτε από ιδιώτες, είτε από δημόσιους φορείς (ΕΥΔΑΠ, ΟΠΑΠ κ.λπ.), οι ενισχύσεις από τον Δήμο και τη Νομαρχία αλλά, κυρίως, ο εθελοντισμός που εκδηλώνεται σε μεγάλο βαθμό, βοηθάνε στην «απογείωση» των ΣΚΑΡΙΜΠΕΙΩΝ. Οι εκδηλώσεις απασχολούν σημαντικά έντυπα και ηλεκτρονικά μέσα πανελλήνιας εμβέλειας (ΚΑΘΗΜΕΡΙΝΗ, ΕΛΕΥΘΕΡΟΤΥΠΙΑ, ΝΕΑ, ΒΗΜΑ, ΑΝΤ-1 κ.λπ.) και αποτελούν την καλύτερη διαφήμιση για τον τόπο μας.\nΑπό το 2004 ο Σύλλογός μας έχει αναλάβει αποκλειστικά την διοργάνωση της μεγάλης δημοτικής βραδιάς, η διαχείριση της οποίας αφενός έχει συντελέσει στην ποιοτική αναβάθμισή της και αφετέρου αποτελεί αιμοδότη των λοιπών εκδηλώσεων. Από το 2008 υπάρχει κι ένα συμβολικό εισιτήριο εισόδου.\nΓια τα ΣΚΑΡΙΜΠΕΙΑ όλων αυτών των χρόνων και για το πλήθος των σημαντικών εκδηλώσεων που πραγματοποιήθηκαν δεν θα αναφερθούμε αναλυτικότερα διότι θα θέλαμε πολλές σελίδες. Τα δυο βασικότερα που επετεύχθησαν μέσω των ΣΚΑΡΙΜΠΕΙΩΝ είναι αφενός ότι η Αγία Ευθυμία έχει γίνει γνωστή, πλέον, στο πανελλήνιο ως η γενέτειρα του Σκαρίμπα και αφετέρου ότι γνώρισαν τον τόπο μας πολλοί και σημαντικοί άνθρωποι.\n7. Εκδοτική δραστηριότητα-προβολή τόπου μας\nΟ τόπος μας, ένας ξεχωριστός τόπος, αξίζει κάθε προβολής. Αυτή την λογική υπηρετούν και οι κάθε λογής εκδοτικές μας προσπάθειες. Σε αυτή την κατηγορία πέραν των εντύπων εντάσσουμε και κάθε άλλο μέσο προβολής. Ας τα δούμε πιο αναλυτικά:\n7.1 ΑΓΙΑΘΥΜΙΩΤΙΚΑ ΝΕΑ\nΤο ισχυρότερο όπλο του Συλλόγου και του τόπου μας αποτελούν τα ΑΓΙΑΘΥΜΙΩΤΙΚΑ ΝΕΑ, η τρίμηνη εφημερίδα μας. Ένα έντυπο που έχει φέρει τους Αγιαθυμιώτες, όπου κι αν βρίσκονται, πιο κοντά στο χωριό μας, που έχει βοηθήσει στο να αποκτήσει πολλούς και σημαντικούς φίλους η Αγιαθυμιά, που έχει αναδείξει την ιστορία του τόπου μας, που έχει βοηθήσει στην επίλυση των προβλημάτων του χωριού μας, που έχει συντελέσει στην αλματώδη ανάπτυξη του Συλλόγου, που έχει προβάλλει τον τόπο μας και τους ανθρώπους του. Ένα έντυπο που ξεχωρίζει για την ποιότητά του η οποία αποτελεί αντανάκλαση των σημαντικών συνεργατών του. Είναι ένα έντυπο που διαφημίζει τον τόπο μας στο Πανελλήνιο και μέσα από τα πολύ θετικά που γράφονται για τα Α.Ν. από τις στήλες εγκύρων εντύπων όπως η ΚΑΘΗΜΕΡΙΝΗ και η ΕΛΕΥΘΕΡΟΤΥΠΙΑ.\nΣτην περίοδο που εξετάζουμε τα ΑΓΙΑΘΥΜΙΩΤΙΚΑ ΝΕΑ τιμήθηκαν για την ποιότητά τους από τη Νομαρχιακή Αυτοδιοίκηση Φωκίδας (2005) ενώ πρόσφατα τιμήθηκαν κι από την Ένωση Ελλήνων Λογοτεχνών.\nΣτην δεκαετία που αναφερόμαστε τα Α.Ν. κυκλοφόρησαν ανελλιπώς (4 τεύχη το χρόνο). Το πρώτο τεύχος αυτής της δεκαετίας (44ο) κυκλοφόρησε με 20 σελίδες, για να φτάσουμε στο 56ο στις 40 και τα τρία τελευταία τεύχη του 2011 εκδόθηκαν με αριθμό σελίδων 48!! Ο εντυπωσιακός αυτός αριθμός, έκτοτε, έχει σχεδόν παγιωθεί.\n7.2 Κυκλοφορία DVD «Αγία Ευθυμία, φωτίζοντας τις ρίζες μας»\nΤον Ιανουάριο του 2009 και μετά από προσπάθειες 2-3 χρόνων κυκλοφόρησε το DVD που ετοίμασε ο Ευθύμιος Ευστ. Αγαπητός με τίτλο «Αγία Ευθυμία, φωτίζοντας τις ρίζες μας». Πρόκειται για ένα καταπληκτικό ντοκιμαντέρ στο οποίο υπάρχει αναλυτική παρουσίαση της Αγίας Ευθυμίας σε όλους τους τομείς, με αναφορές στο χθες και στο σήμερα, με πλήθος στοιχείων για να γνωρίσουμε καλύτερα τον τόπο μας και την ιστορία του. Ο Σύλλογός μας χορήγησε στον Θύμιο ό,τι υλικό διέθετε (φωτογραφικό αλλά και στοιχεία από την εφημερίδα) ώστε να το χρησιμοποιήσει στο μοναδικό αυτό έργο και κάλυψε το κόστος κυκλοφορίας του (3.400€). Το έργο αυτό αγκαλιάσθηκε από τους συγχωριανούς μας κι έτσι, με τα αντίτυπα που διατέθηκαν, υπερκαλύφθηκε το σημαντικό αυτό κόστος ενώ έμειναν κι αρκετά αντίτυπα τα οποία διαθέτει ο Σύλλογος ακόμη και τώρα σε όποιον ενδιαφέρεται και δωρεάν στους νέους Αγιαθυμιώτες φοιτητές αλλά και σε φίλους του τόπου μας, στο πλαίσιο των δημοσίων σχέσεών του.\n7.3 Έκδοση βιβλίου για τους Αγιαθυμιώτες κλεφταρματολούς του 18ου αιώνα\nΤο 2003 ο Σύλλογός μας εξέδωσε το βιβλίο «ΒΡΥΚΟΛΑΚΑΣ-ΚΩΝΣΤΑΝΤΑΡΑΣ-ΑΣΤΡΑΠΟΓΙΑΝΝΟΣ, Οι μεγάλοι Αγιαθυμιώτες κλεφταρματολοί του 18ου αιώνα». Μέσα απ” αυτό το βιβλίο αναφερθήκαμε στους τρεις περίφημους Αγιαθυμιώτες κλεφταρματολούς του 18ου αιώνα και προσπαθήσαμε να καταγράψουμε τα κατορθώματά τους και να ζωντανέψουμε την εποχή τους. Η προσπάθεια αυτή έγινε μέσα από ιστορικά κείμενα αλλά και μέσα από λογοτεχνικές αναφορές μιας και τα κατορθώματα των ονομαστών αυτών προγόνων μας ενέπνευσαν πολύ σημαντικούς λογοτέχνες όπως ο Αριστοτέλης Βαλαωρίτης, ο Κώστας Κρυστάλλης κι ο Ανδρέας Καρκαβίτσας.\nΤο βιβλίο αυτό αγαπήθηκε όχι μόνο από τους Αγιαθυμιώτες αλλά και από τρίτους, πέραν του χωριού μας, οι οποίοι το έχουν προμηθευτεί ενώ μέχρι και σήμερα υπάρχει κόσμος που το αγοράζει. Άλλωστε είναι ένα διαχρονικό βιβλίο.\n7.4 Έκδοση επετειακού βιβλίου για τα 15 χρόνια των Α.Ν.\nΤο 2006 εκδόθηκε επετειακό βιβλίο για την συμπλήρωση 15 χρόνων από την έκδοση των ΑΓΙΑΘΥΜΙΩΤΙΚΩΝ ΝΕΩΝ. Σε αυτό παρουσιάστηκαν αντιπροσωπευτικά κείμενα τριάντα επτά (37) συνεργατών της εφημερίδας που είχαν δημοσιευτεί σε κάποιο από τα πρώτα εξήντα (60) φύλλα των Α.Ν. Επίσης, στο βιβλίο αυτό, υπάρχει παρουσίαση των τίτλων των κειμένων που φιλοξενήθηκαν αυτή την περίοδο στα Α.Ν. ανά συνεργάτη, με το σύνολο των συνεργατών να ανέρχεται, σύμφωνα με την αποδελτίωση του τ. Προέδρου Ευθυμίου Κ. Γλυμή, σε εκατόν είκοσι εννέα (129)! Το επετειακό αυτό βιβλίο αποτελεί μια πλήρη ανασκόπηση των δεκαπέντε (15) πρώτων χρόνων ζωής της εφημερίδας μας.\n7.5 Ιστοσελίδα Συλλόγου\nΣτην σημερινή εποχή η προβολή ενός τόπου γίνεται, κυρίως, μέσα από τα λεγόμενα ηλεκτρονικά μέσα. Έτσι, σε συνεργασία με τον Ζαχαρία Γ. Παύλο, προχωρήσαμε σε συνεχείς βελτιώσεις της Ιστοσελίδας του Συλλόγου και του χωριού μας (www.agiathimia.com). Το 2007 το περιεχόμενό της μεταφράστηκε στα Αγγλικά, ενώ από το 2010 καθιερώσαμε και το blog.agiathimia.com μέσω του οποίου υπάρχει συνεχής ενημέρωση για τα θέματα του τόπου μας.\nΕπειδή, όμως, ό,τι δεν εξελίσσεται πεθαίνει, η Ιστοσελίδα μας ανανεώνεται και πάλι ώστε να βοηθήσει στην περαιτέρω προβολή της Αγιαθυμιάς και του Συλλόγου.\n7.6 Άλλες εκδοτικές και λοιπές δραστηριότητες προβολής\n(α) Όλα αυτά τα χρόνια εκδώσαμε ανελλιπώς το ετήσιο ημερολόγιο του Συλλόγου με όμορφες εικόνες από τον τόπο μας, απαραίτητη συντροφιά, όλο τον χρόνο, κάθε Αγιαθυμιώτη και φίλου. Τα πρώτα χρόνια αυτής της περιόδου τα ημερολόγια στόλιζαν οι φωτογραφίες του Ζαχαρία Ηλιόπουλου και στη συνέχεια, κυρίως, της Γεωργίας Κόλλια.\n(β) Μικρό βιβλίο με τον βίο και τα θαύματα του Αγίου Ευθυμίου, πέραν της αρχικής του έκδοσης το 1994, επανεκδόθηκε το 2002 (σε 3.000 αντίτυπα) και το 2005 (σε 2.000 αντίτυπα), τέθηκε στη διάθεση του Εκκλησιαστικού Συμβουλίου και διατίθεται δωρεάν στους προσκυνητές του πολιούχου μας.\n(γ) Το 2002 επανεκδόθηκε επικαιροποιημένος ο τηλεφωνικός κατάλογος με τα τηλέφωνα που λειτουργούν στο χωριό μας ο οποίος περιείχε κι άλλα χρήσιμα τηλέφωνα.\n(δ) Το 2003 αλλά και το 2007 στείλαμε υλικό (κείμενο και φωτογραφίες) για την πυρπόληση της Αγίας Ευθυμίας (στις 9-4-1943) το οποίο αναρτήθηκε στο site του «Δικτύου μαρτυρικών πόλεων και χωριών της περιόδου 1940-1945» μέλος του οποίου είναι και το χωριό μας. Επίσης, το 2010 στείλαμε τα στοιχεία (κείμενο και φωτογραφίες) που έχουν συμπεριληφθεί στον τόμο «Ελληνικά Ολοκαυτώματα 1940-1945» που κυκλοφόρησε από το «Δίκτυο» με πρόλογο του Προέδρου της Δημοκρατίας Κάρολου Παπούλια.\n(ε) Το 2003 συμμετείχαμε με φωτογραφίες (από το αρχείο του Στάθη Στελίγγου) στην έκθεση που διοργάνωσε το Ιστορικό Φωτογραφικό Αρχείο Νεώτερης Ελλάδας (Ι.Φ.Α.Ν.Ε.), στην Άμφισσα, και η οποία αναφερόταν στις θυσίες της Φωκίδας την περίοδο της Κατοχής.\n(στ) Το 2007 δώσαμε φωτογραφικό υλικό για την Αγία Ευθυμία το οποίο αναρτήθηκε στο site της Νομαρχιακής Αυτοδιοίκησης Φωκίδας.\n(ζ) Το 2010 καλύψαμε την δαπάνη έκδοσης φυλλαδίου της Ι” Εφορείας Προϊστορικών και Κλασσικών Αρχαιοτήτων που αναφέρεται στην αρχαία Μυωνία και το οποίο διατίθεται στους επισκέπτες του αρχαιολογικού μουσείου Άμφισσας.\n(η) Επίσης το 2010 καλύψαμε τη δαπάνη για την παραγωγή δυο τραγουδιών από το CD του Σταμάτη Λαλλά «Από καρδιάς Αγιαθυμιά» που κυκλοφόρησε αργότερα (2013), στο πλαίσιο της προσπάθειας ανεύρεσης πόρων για ενίσχυση του έργου της Ε.ΜΟ.Π.Υ. «Νικόδημος Καβάσιλας».\n7.7 Δύο πολύ σημαντικές εκδόσεις με έμμεση συμμετοχή του Συλλόγου\nΤην περίοδο που εξετάζουμε υπήρξαν δυο πολύ σημαντικές εκδόσεις που αφορούν τον τόπο μας και στις οποίες ο Σύλλογός μας είχε έμμεση συμμετοχή. Ας τις δούμε κι ας πούμε ποιά ήταν η συμμετοχή του Συλλόγου:\nΑ. ΓΙΑΝΝΟΥΛΑ-Ωδή, Εθνικής αντίστασης εγκώμιο\nΤο 2005, με δαπάνες του Δήμου Άμφισσας, εκδόθηκε το μνημειώδες έργο του συγχωριανού μας Ευθυμίου Τάσου Δρόλαπα με τίτλο «ΓΙΑΝΝΟΥΛΑ-Ωδή, Εθνικής αντίστασης εγκώμιο» το οποίο αναφέρεται στην πυρπόληση της Αγίας Ευθυμίας από τα ιταλικά στρατεύματα κατοχής, στις 9 Απριλίου 1943.\nΓια να πραγματοποιηθεί η έκδοση του πολύ σημαντικού αυτού έργου από τον Δήμο Άμφισσας χρειάστηκαν συνεχείς και μακροχρόνιες προσπάθειες από τον Σύλλογό μας προς τον Δήμο (ξεκίνησαν από το 2002), ούτως ώστε να υιοθετηθεί η σχετική πρότασή μας.\nΈνας μεγάλος αριθμός αντιτύπων διατέθηκε δωρεάν μέσω του Συλλόγου μας, όπου προσφέρθηκαν κατόπιν επιθυμίας του αειμνήστου Θύμιου Δρόλαπα.\nΒ. Η ΦΩΚΙΔΑ ΤΗΣ ΕΠΑΝΑΣΤΑΣΗΣ (Ημίτομος δεύτερος)\nΤο βιβλίο «Η ΦΩΚΙΔΑ ΤΗΣ ΕΠΑΝΑΣΤΑΣΗΣ, Ημίτομος πρώτος» του αειμνήστου συγχωριανού μας Ευθυμίου Ν. Σταθόπουλου αποτελεί ένα μοναδικό πνευματικό έργο, σημείο αναφοράς για κάθε ερευνητή εκείνης της περιόδου. Αποτέλεσε προϊόν πολυετούς και επίπονης έρευνάς του. Η σοβαρή επιβάρυνση της υγείας του (2003) δεν επέτρεψε την ολοκλήρωση του έργου του με την έκδοση του δεύτερου ημίτομου αν και η όλη εργασία βρισκόταν σχεδόν στο τελικό στάδιο.\nΕκείνο που έκανε ο Σύλλογός μας, από το 2007, ήταν να ενθαρρύνει την κα Λούλα, σύζυγο του Θύμιου και πολύτιμη συνεργάτη του, ώστε να προχωρήσει στην έκδοση του δεύτερου ημίτομου. Μαζί με τον φίλο Δημήτρη Παλούκη, βοηθήσαμε στην επιμέλεια του βιβλίου που ήταν σχεδόν έτοιμο. Ο δεύτερος ημίτομος εκδόθηκε στο τέλος του 2010 και η κα Λούλα Σταθοπούλου μας έκανε την μεγάλη τιμή να βάλει συνεκδότη και τον Σύλλογό μας. Κι όχι μόνο αυτό. Κάλυψε το σημαντικό ποσό της δαπάνης έκδοσης του πολυσέλιδου αυτού βιβλίου και μας έδωσε το σύνολο των αντιτύπων καθώς και τις εισπράξεις από τη διάθεσή τους. Πραγματικά μια πολύ μεγάλη προσφορά προς τον Σύλλογό μας για την οποία την ευγνωμονούμε. Όπως, επίσης, όλοι ευγνωμονούν εκείνη και τον Θύμιο για το σπουδαίο έργο που πρόσφεραν στο Νομό μας κι όχι μόνο.\n7.8 Παρουσία σε Μ.Μ.Ε.\nΤην περίοδο που εξετάζουμε προσπαθήσαμε να προβάλλουμε το χωριό μας μέσα από την παρουσία μας σε διάφορα μ.μ.ε. Ενδεικτικά αναφέρουμε: τα τηλεοπτικά κανάλια πανελλήνιας εμβέλειας ALPHA και ALTER, το τηλεοπτικό κανάλι της Στερεάς Ελλάδας LEPANTO και τους τοπικούς Ρ/Σ Ράδιο Ένωση (Δίστομο), Ράδιο Άμφισσα και Γαλαξίας.\n7.9 Δώρα σε Υφυπουργό Εσωτερικών και Γενικούς Γραμματείς Περιφερειών\nΤο 2008 πραγματοποιήθηκε στους Δελφούς η Γενική Συνέλευση των Γενικών Γραμματέων όλων των Περιφερειών της Ελλάδας και στη συνέχεια ο Νομάρχης τους παρέθεσε δείπνο σε ταβέρνα του χωριού μας. Εκεί ο Σύλλογός μας πρόσφερε σε όλους τους επισήμους (Υφυπουργό Εσωτερικών και Γενικούς Γραμματείς) από μια τσάντα που περιείχε τις εκδόσεις μας (εφημερίδα, βιβλία και ημερολόγιο) και μια επιστολή για να γνωρίσουν καλύτερα την Αγία Ευθυμία.\n8. Κοινωνική δράση-Ενίσχυση φορέων και ατόμων\nΈνας Σύλλογος σαν τον δικό μας, εκ της φύσεώς του, έχει, κυρίως, κοινωνική αποστολή. Μπορεί, βεβαίως, κάθε ενέργεια από τις προαναφερθείσες να εμπεριέχει και την κοινωνική διάσταση, όμως υπάρχουν κι εκείνες που εντάσσονται αυστηρά στον τομέα της κοινωνικής δράσης. Ας δούμε ποια ήταν αυτή, κατά την εξεταζόμενη περίοδο:\n8.1 Ενίσχυση πυρόπληκτης οικογένειας\nΤον Δεκέμβριο του 2003 η οικία συγχωριανού μας καταστράφηκε ολοσχερώς από πυρκαγιά. Ο Σύλλογός μας προχώρησε στην ενίσχυση της πυρόπληκτης οικογένειας με ποσό 3.000€ από το ταμείο του και παράλληλα άνοιξε τραπεζικό λογαριασμό, γι’ αυτό τον σκοπό, στον οποίο συγκεντρώθηκε ένα πολύ σεβαστό ποσό, από συγχωριανούς και φίλους, που βοήθησε τους πληγέντες να ξαναστήσουν το σπιτικό τους.\n8.2 Ενίσχυση από ταμείο αλληλοβοηθείας\nΤα πρώτα χρόνια της περιόδου που εξετάζουμε συνεχίσθηκε η προσφορά βοηθημάτων, από το ταμείο αλληλοβοηθείας του Συλλόγου, σε άτομα του χωριού μας χρήζοντα βοηθείας. Η προσφορά αυτή στηρίχθηκε, κυρίως, στην οικονομική ενίσχυση του αειμνήστου Δεδούση Αθ. Δεδούση.\n8.3 Δώρα σε νέα ζευγάρια και νεογέννητα του χωριού\nΟ Σύλλογός μας αρχικά είχε καθιερώσει την χορήγηση εφάπαξ ποσού 150€ για κάθε μέλος νέας οικογένειας που δημιουργείται στο χωριό (νιόπαντρο ζευγάρι και παιδιά που γεννιούνται εκεί). Από το 2005 αυτό ισχύει και για τις νέες οικογένειες που εγκαθίστανται στο χωριό με μετακόμιση από αλλού. Την περίοδο που εξετάζουμε και η οποία σημαδεύτηκε από την σημαντική ανανέωση της Αγίας Ευθυμίας με την εγκατάσταση νέων οικογενειών, είχαμε την χαρά να δώσουμε το αναλογούν δώρο σε σχεδόν εξήντα άτομα! Μακάρι αυτή η τάση να συνεχιστεί και γιατί όχι να αυξηθεί.\n8.4 Ενίσχυση Δημοτικού Σχολείου και Νηπιαγωγείου\nΟ Σύλλογός μας βρισκόταν πάντα κοντά στα παιδιά του Νηπιαγωγείου και του Δημοτικού του χωριού μας. Έτσι, πέραν της ανακαίνισης των τουαλετών που προαναφέραμε, έγιναν και τα εξής:\n(α) Αγοράσθηκαν, για τις ανάγκες του Σχολείου, τηλεόραση και βίντεο το 2002, ένας ηλεκτρονικός υπολογιστής το 2003 και ένα ακόμη βίντεο το 2005.\n(β) Ενισχύθηκε η βιβλιοθήκη του Σχολείου με αγορά βιβλίων.\nγ) Αλλάχθηκαν δυο φορές τα δίχτυα στα τέρματα που υπάρχουν στο προαύλιο.\n(δ) Προσφέρθηκαν δώρα σε όλα τα παιδιά, όλα τα χρόνια που εξετάζουμε, κατά τη διάρκεια της χριστουγεννιάτικης εορτής τους.\nΣτην υλοποίηση των παραπάνω σημαντικό ρόλο έπαιξαν οι προσφορές συγγενών και φίλων στη μνήμη του αδικοχαμένου Επαμεινώνδα Ρουμάνη.\n8.5 Ενίσχυση ποδοσφαιρικής ομάδας\nΟ Α.Σ. Μυωνία, η ποδοσφαιρική ομάδα του χωριού μας, γνώρισε την ολόθερμη συμπαράσταση του Συλλόγου όλα αυτά τα χρόνια. Έτσι, το 2002 αγοράσαμε και προσφέραμε μια αθλητική εμφάνιση και το 2003 αθλητικά παπούτσια. Στη συνέχεια συνεχίσαμε να ενισχύουμε οικονομικά την Μυωνία βοηθώντας έτσι να διατηρείται ζωντανή.\n8.6 Δραστηριότητες Ε.ΜΟ.Π.Υ. «Νικόδημος Καβάσιλας»\nΤο 2010 ενεργοποιήθηκε, στο πλαίσιο του Συλλόγου, η Επιτροπή Μορφωτικής και Πολιτιστικής Υποστήριξης (Ε.ΜΟ.Π.Υ.) «Νικόδημος Καβάσιλας» για τα παιδιά της Αγίας Ευθυμίας. Μια πολύ σημαντική πρωτοβουλία που υλοποιήθηκε μετά από σχετική πρόταση του Σταμάτη Γ. Λαλλά. Τα δυο τελευταία χρόνια (2010-2011) της περιόδου που εξετάζουμε, στα οποία άρχισε τη δράση της η Επιτροπή, έγιναν τα εξής για τα παιδιά και τους γονείς τους που μένουν μόνιμα στο χωριό: Επισκέψεις δυο ψυχολόγων, προσφορά βιβλίων, εκδρομή σε Πλανητάριο και κρυφό σχολειό Μονής Πεντέλης, κοπή βασιλόπιτας, μαθήματα αγιογραφίας και βυζαντινής μουσικής.\n8.7 Επιδότηση λεωφορείου για μπάνια\nΤο χωριό μας είναι σε προνομιακό σημείο και συνδυάζει βουνό και θάλασσα. Θα ήταν κρίμα για τους νέους, κυρίως, που περνάνε τις διακοπές τους στο χωριό να μην μπορούν να απολαύσουν την θάλασσα που βρίσκεται μεν κοντά αλλά που το κόστος μετάβασης μέσω του ΚΤΕΛ ήταν μεγάλο ειδικά στις δύσκολες εποχές που ζούμε. Έτσι, ο Σύλλογός μας συμφώνησε με το ΚΤΕΛ και δρομολογήθηκε λεωφορείο για μπάνια με μειωμένο εισιτήριο και με επιδότηση του υπολοίπου από το ταμείο του Συλλόγου. Για τα δυο πρώτα χρόνια (2010-2011) που ίσχυσε αυτή η συμφωνία ο Σύλλογός μας κατέβαλε συνολικά το ποσόν των 2.700€. Αυτό συνεχίστηκε και το 2012 ενώ το 2013 και 2014 συνεργαζόμαστε πλέον με το MIONIA TRAVEL του συγχωριανού μας Ευθυμίου Δ. Καλπούζου.\n8.8 Λεωφορείο για Αγία Τριάδα\nΌταν εορτάζει το εξωκλήσι της Αγίας Τριάδας στο βουνό αρκετός κόσμος δεν έχει τρόπο μετάβασης εκεί (κάποιοι επειδή δεν έχουν αυτοκίνητο κι άλλοι επειδή δεν θέλουν να ταλαιπωρήσουν τα αυτοκίνητά τους). Έτσι επιλέχθηκε, γι” αυτούς, η δρομολόγηση λεωφορείου. Τα πρώτα χρόνια και μέχρι το 2004, οι προσκυνητές κατέβαλαν ένα συμβολικό αντίτιμο και τα υπόλοιπα καλύπτονταν από το ταμείο του Συλλόγου. Στη συνέχεια, από το 2005 έως και το 2010, καταργήσαμε το συμβολικό αυτό αντίτιμο και το σύνολο της δαπάνης για την μίσθωση του λεωφορείου βαρύνει τον Σύλλογο. Το 2011 δεν μπήκε λεωφορείο λόγω του ότι δεν δέχτηκε το ΚΤΕΛ.\n8.9 Άλλες κοινωνικές δραστηριότητες\nΟ Σύλλογός μας ενίσχυσε, με συμβολικά ποσά, δράσεις για αντιμετώπιση γενικότερων προβλημάτων όπως: ενίσχυση πυρόπληκτων, ενίσχυση τραυματισμένου αθλητή, ενίσχυση ειδικού σχολείου Άμφισσας για αγορά οχήματος.\n8.10 Ενίσχυση πολύτεκνης οικογένειας\nΤο 2010 εγκαταστάθηκε στο χωριό μας, χωρίς να έχει σχέση μ’ αυτό, πολύτεκνη οικογένεια με μικρά παιδιά. Θεωρώντας ότι μια πολυμελής οικογένεια αφενός είναι κάτι πολύ σημαντικό για την Αγία Ευθυμία και αφετέρου ότι χρειάζεται στήριξη τουλάχιστον στην αρχή, απευθυνθήκαμε σε συγχωριανό μας ο οποίος πάντα συμπαραστέκεται σε ανθρώπους που έχουν ανάγκη και ζητήσαμε την βοήθειά του. Εκείνος, αμέσως, δέχτηκε να καταβάλλει το μισό του ενοικίου τους ήτοι 150€ τον μήνα και πράγματι το κατέβαλε. Δυστυχώς, στην πορεία, η οικογένεια αυτή αποδείχθηκε ότι δεν άξιζε της συμπαράστασης τόσο του Συλλόγου όσο και των συγχωριανών μας.\n9. Δημιουργία Τράπεζας Αίματος\nΜια πολύ σημαντική πρωτοβουλία του Συλλόγου μας αποτελεί η δημιουργία Τράπεζας Αίματος, σε συνεργασία με τον Σύλλογο Εθελοντών Αιμοδοτών Άμφισσας «Οι Άγιοι Ανάργυροι». Με αφετηρία τα ΣΚΑΡΙΜΠΕΙΑ 2008, κάθε χρόνο τον Αύγουστο πραγματοποιείται εθελοντική αιμοδοσία στο χωριό με πολύ καλά αποτελέσματα. Όλοι γνωρίζετε πόσο σημαντικό είναι να υπάρχει Τράπεζα Αίματος και θεωρούμε ότι είναι από τις προσπάθειες που χρειάζονται τη διαρκή στήριξή μας.\nΟ Σύλλογός μας τιμήθηκε, στις 30-1-2009 και στις 26-3-2011, από τον Σύλλογο Εθελοντών Αιμοδοτών Άμφισσας «Οι Άγιοι Ανάργυροι», για την συμβολή του στις εθελοντικές αιμοδοσίες.\n10. Λοιπές δραστηριότητες στο χωριό\n(α) Ο Σύλλογός μας συμμετείχε στην ολοκλήρωση της αγιογράφησης του Ι.Ν. Γεννήσεως της Θεοτόκου καλύπτοντας τη δαπάνη (1.500€) για την εικόνα της Αγίας Σοφίας και των θυγατέρων αυτής.\n(β) Πραγματοποιήσαμε δυο μουσικές εκδηλώσεις (2006 και 2009), με παραδοσιακή μουσική, το απόγευμα της Αγάπης, στην πλατεία του χωριού.\n(γ) Αγοράσαμε (2002) τριακόσιες σαράντα πέντε (345) καρέκλες οι οποίες χρησιμοποιήθηκαν σε διάφορες εκδηλώσεις.\n(δ) Χρηματοδοτήσαμε την συμμετοχή του χωριού μας στο Καρναβάλι της Άμφισσας (2004, 2009 και 2010) και βοηθήσαμε οικονομικά στην πραγματοποίηση του Μυωνικού Καρναβαλιού το 2011.\n(ε) Αγοράσαμε τρεις μεγάλες σημαίες αλλά και σημαιάκια για να τοποθετούνται στις εορτές και ένα χριστουγεννιάτικο δένδρο για την πλατεία του χωριού.\n(στ) Καλύψαμε δαπάνες διαφόρων εκδηλώσεων (γλυκά σε εκδήλωση μνήμης για την πυρπόληση του χωριού, βεγγαλικά σε Ανάσταση κ.λπ.).\n(ζ) Κατασκευάσθηκαν κορνίζες για σημαντικά στοιχεία (έγγραφα, επιστολές κ.λπ.) που τοποθετήθηκαν στο σπίτι-μουσείο που γεννήθηκε ο Γ. Σκαρίμπας.\n(η) Καλύψαμε κάποιες δαπάνες για ασβεστώματα και καθαριότητα συγκεκριμένων χώρων πριν τις καλοκαιρινές εκδηλώσεις.\n11. Συνέδριο Ομοσπονδίας Συλλόγων Παρνασσίδας\nΟ Σύλλογός μας είχε την ξεχωριστή τιμή να διοργανώσει στην Αγία Ευθυμία, στις 5-8-2006, το 12ο Συνέδριο της Ομοσπονδίας Συλλόγων Παρνασσίδας με τίτλο «Η πνευματική κληρονομιά της Φωκίδας». Το Συνέδριο σημείωσε ξεχωριστή επιτυχία και έξι εκλεκτοί εισηγητές αναφέρθηκαν στους Φωκείς που διακρίθηκαν στα Γράμματα (μεταξύ αυτών οι Αγιαθυμιώτες Γιάννης Σκαρίμπας και Ευθύμιος Τάσου Δρόλαπας), στις Καλές Τέχνες (αναφέρθηκε και η καταγόμενη από το χωριό μας ζωγράφος Βάσω Κυριάκη), στις Επιστήμες, στη Λαογραφία και την Ιστορική Έρευνα (μεταξύ αυτών και ο Ευθύμιος Νικ. Σταθόπουλος), στην Πολιτική και στην κοινωνική προσφορά (ευεργέτες).\nΜεταξύ του πλήθους των εκλεκτών συνέδρων ήταν και ο τ. Πρωθυπουργός Ιωάννης Γρίβας.\n12. Εκδρομές από το χωριό\nΟ Σύλλογός μας, τη δεκαετία που εξετάζουμε, πραγματοποίησε το σύνολο των εκδρομών του με αφετηρία το χωριό και πάντα το καλοκαίρι, μετά τα ΣΚΑΡΙΜΠΕΙΑ, με σκοπό να φέρει τους νέους πιο κοντά. Μάλιστα οι νέοι ή δεν πλήρωναν εισιτήριο ή πλήρωναν μειωμένο. Ας δούμε τις εκδρομές αυτές:\n(1) Στις 17-8-2002 σε Λίμνη Πλαστήρα-Μετέωρα (δυο λεωφορεία).\n(2) Στις 18 και 19-8-2003 (διήμερη) σε Βεργίνα-Δίον-Βέροια-Παναγία Σουμελά-Έδεσσα (σε συνεργασία με το Μυωνικό Πολιτιστικό Κέντρο).\n(3) Στις 25-8-2005 σε Πήλιο-Βόλο.\n(4) Στις 25-8-2007 σε Προυσσό-Καρπενήσι.\n(5) Στις 21-8-2008 σε Άνω Χώρα-Ναύπακτο.\n(6) Στις 20-8-2009 σε Καλάβρυτα-Σπήλαιο Λιμνών.\n13. Βραβεύσεις συγχωριανών μας για την προσφορά τους και για τις διακρίσεις τους\nΟ Σύλλογός μας έχει μάθει να λέει ΕΥΧΑΡΙΣΤΩ σε όλους όσοι προσφέρουν στον τόπο μας κι είναι πολλοί. Έτσι, στην περίοδο που εξετάζουμε, απονείμαμε τιμητική πλακέτα σε κάποιους συγχωριανούς μας που θεωρήσαμε ότι ο καθένας τους, για διαφορετικούς λόγους, άξιζε ένα πιο επίσημο ΕΥΧΑΡΙΣΤΩ. Σίγουρα υπάρχουν κι άλλοι που αξίζουν μιας τέτοιας τιμής και θα έχουμε την ευκαιρία στο προσεχές μέλλον να τους τιμήσουμε, όπως κάναμε φέτος με τους Νίκο και Σωσώ Κυριακού.\nΟ Σύλλογός μας την περίοδο 2002-2011 τίμησε τους:\nΣπύρο και Ρόη Λύτρα (18-2-2002) για την αδιάλειπτη και ανιδιοτελή προσφορά τους στον τόπο μας.\nΧρυσή Κόντου-Τριανταφύλλου (9-4-2006, στα εγκαίνια του Μνημείου της Εθνικής Αντίστασης) διότι με την ανθρωπιά της προς τραυματία ιταλό αξιωματικό γλίτωσε το χωριό μας από εκατόμβη θυμάτων στις 9-4-1943.\nΕυθύμιο Τάσου Δρόλαπα (μεταθανατίως, στις 9-4-2006, στα εγκαίνια του Μνημείου της Εθνικής Αντίστασης) για την πολύ μεγάλη προσφορά του στον τόπο μας με την έκδοση του βιβλίου του ΓΙΑΝΝΟΥΛΑ, του αφιερωμένου στην πυρπόληση του χωριού μας από τα ιταλικά στρατεύματα κατοχής.\nΔημήτριο Κων. Νικολόπουλο (9-8-2006, σε εκδήλωση που διοργανώσαμε προς τιμήν του), τον ιερέα του χωριού μας, για την πολυετή διακονία του στο χωριό μας που υπήρξε τόσο καρποφόρα.\nΕυθύμιο Κων. Γλυμή (τ. Πρόεδρος Συλλόγου) και Ιωάννη Δημ. Παύλου (12-8-2006, σε εκδήλωση για τα 15 χρόνια των ΑΓΙΑΘΥΜΙΩΤΙΚΩΝ ΝΕΩΝ), τους απαρχής ακούραστους συνεργάτες και στυλοβάτες της εφημερίδας μας.\nΕυθύμιο Νικ. Σταθόπουλο (μεταθανατίως, στις 29-7-2007, σε εκδήλωση-φιλολογικό μνημόσυνο που διοργανώσαμε προς τιμήν του), τον σπουδαίο αυτόν πνευματικό άνδρα, τον ακούραστο εργάτη των γραμμάτων και ασυμβίβαστο ιδεολόγο.\nΠέραν των ανωτέρω βραβεύσεων, που έγιναν με κριτήριο την σημαντική προσφορά του καθενός στον τόπο μας, ο Σύλλογός μας βράβευσε και δυο νέα παιδιά που σημείωσαν σημαντικές διακρίσεις στον τομέα που ασχολήθηκαν. Πιο συγκεκριμένα βραβεύσαμε τις:\nΑναστασία Ευθ. Παππά (17-8-2003) για τη διάκρισή της σε μαθητικό διαγωνισμό ζωγραφικής, με θέμα τους Ολυμπιακούς Αγώνες του 2004, σε όλη την Περιφέρεια Στερεάς Ελλάδας.\nΦιλίτσα Ιωάν. Γλυμή (15-8-2004) για τις εξαιρετικές επιδόσεις της τόσο στον αθλητισμό (συμμετοχή στο Πανευρωπαϊκό Πρωτάθλημα Μπάσκετ με την Εθνική Κορασίδων τα έτη 2000 και 2001) όσο και στον ακαδημαϊκό στίβο (πέτυχε στη Νομική Αθηνών το 2003).\n14. Βραβεία προόδου\nΕίναι κάποια πράγματα που κάνουν έναν τόπο ξεχωριστό. Ως τέτοια θεωρούμε τα δυο βραβεία προόδου που έχουν καθιερώσει εκλεκτά μέλη του Συλλόγου για τα παιδιά του τόπου μας: μαθητές και φοιτητές. Πιο συγκεκριμένα:\n(1) Η Ρόη και ο αείμνηστος Σπύρος Λύτρας θέσπισαν το βραβείο προόδου «Επαμεινώνδας Ρουμάνης» στη μνήμη του αδικοχαμένου ανιψιού τους Επαμ. Ρουμάνη. Το βραβείο απονέμεται κάθε χρόνο, από το 1997, στο παιδί που τελειώνει το Δημοτικό Σχολείο της Αγίας Ευθυμίας με άριστα ή, αν δεν υφίσταται τέτοιο παιδί, απονέμεται σε εκείνο από τα παιδιά που μένουν στην Αγία Ευθυμία και πηγαίνουν Γυμνάσιο ή Λύκειο στην Άμφισσα που τελείωσε την τάξη του με τον μεγαλύτερο βαθμό σε σχέση με τα υπόλοιπα Αγιοευθυμιωτόπουλα.\nΜετά την κατάργηση του Σχολείου του χωριού μας, το βραβείο για τα παιδιά του Δημοτικού συνεχίζει να ισχύει εφόσον μένουν στην Αγία Ευθυμία και τελειώνουν με άριστα το Δημοτικό που παρακολουθούν.\n(2) Από το 2006 άρχισε να απονέμεται το βραβείο προόδου «Γεώργιος Χατζής» το οποίο έχουν θεσπίσει ο Νίκος και η Σωσώ Κυριακού στη μνήμη του αειμνήστου Μαθηματικού, Γυμνασιάρχη και τ. Προέδρου του Συλλόγου Γεωργίου Χατζή. Το βραβείο απονέμεται κάθε χρόνο στον φοιτητή που κατάγεται από την Αγία Ευθυμία (τουλάχιστον παππούς ή γιαγιά να έχει γεννηθεί εκεί) και έχει τον μεγαλύτερο γενικό βαθμό πρόσβασης από τους επιτυχόντες στα Α.Ε.Ι., κατά τις τελευταίες πανελλαδικές εξετάσεις, με καταγωγή από το χωριό μας.\nΤο βραβείο αυτό αποτελεί, ουσιαστικά, συνέχεια αντίστοιχου βραβείου που είχε καθιερώσει στο παρελθόν ο ίδιος ο Γεώργιος Χατζής για τα παιδιά του χωριού που αρίστευαν στις εισαγωγικές εξετάσεις για το Γυμνάσιο της Άμφισσας.\nΤα δυο παραπάνω βραβεία δεν αποτελούν πρωτοβουλία του Συλλόγου αλλά τα εντάξαμε στον δεκαετή απολογισμό διότι προτάθηκαν στον Σύλλογό μας από μέλη του και ο Σύλλογος έχει ενεργό ρόλο στη διαδικασία απονομής τους.\n15. Έργα στον Σύλλογο\nΜετά τον σεισμό της Πάρνηθας, το γραφείο του Συλλόγου χρειάστηκε ορισμένες επισκευές οι οποίες πραγματοποιήθηκαν μαζί με ελαιοχρωματισμό το 2002. Επίσης, κατασκευάσθηκε χώρος κουζίνας με ντουλάπια, πάσο και νεροχύτη (2004), έγινε αντικατάσταση των περσίδων (2007), αγοράσθηκε ηλεκτρονικός υπολογιστής (2009) και κατασκευάσθηκε ένα ακόμη ντουλάπι για το αρχείο του Συλλόγου (2010).\nΕπιλύθηκε, μετά από δίχρονη ταλαιπωρία, το θέμα της αυτόνομης ηλεκτροδότησης του Συλλόγου (2002).\n16. Δραστηριότητες του Συλλόγου στην Αθήνα\nΟ Σύλλογός μας μπορεί να αφιερώνει το μεγαλύτερο μέρος των δραστηριοτήτων του στο χωριό, όμως, η έδρα του είναι στην Αθήνα όπου, πέραν από την καθιερωμένη ετήσια Γενική Συνέλευσή του, πραγματοποιεί και κάποιες άλλες δραστηριότητες τις οποίες θα αναφέρουμε συνοπτικά.\n16.1 Εκδρομή-προσκύνημα στο χωριό\nΟ Σύλλογός μας διοργανώνει κάθε χρόνο εκδρομή-προσκύνημα στο χωριό για τον εορτασμό του Αγίου Ευθυμίου. Για την περίοδο που εξετάζουμε, οι συμμετέχοντες δεν επιβαρύνθηκαν με κάποιο ποσό αφού το κόστος της εκδρομής για τα έτη 2002-2004 καλύφθηκε από τον αείμνηστο Δεδούση Αθαν. Δεδούση, για τα έτη 2005 και 2006 από τους συγγενείς του, για τα έτη 2007 και 2008 από το ταμείο του Συλλόγου και για τα έτη 2010 και 2011 από τους Χριστιάνα και Γιώργο Δεδ. Δεδούση.\n16.2 Εορτασμός Αγίου Ευθυμίου-κοπή πίττας-βραβεύσεις φοιτητών\nΈχει καθιερωθεί ο εορτασμός του Αγίου Ευθυμίου να πραγματοποιείται κάθε χρόνο στην Παναγία Μυρτιδιώτισσα (Ν. Φάληρο) την Κυριακή που ακολουθεί τον επίσημο εορτασμό στις 20 Ιανουαρίου. Την ίδια ημέρα πραγματοποιείται, σε διπλανή αίθουσα, εκδήλωση κατά τη διάρκεια της οποίας κόβουμε την πίττα του Συλλόγου και βραβεύουμε τους νεοεισελθόντες στα ΑΕΙ και ΤΕΙ που κατάγονται από την Αγία Ευθυμία. Το σύνολο των εκδηλώσεων πραγματοποιήθηκε ανελλιπώς και με μεγάλη επιτυχία κατά την εξεταζόμενη περίοδο.\nΜία εκδήλωση που στο παρελθόν αποτελούσε το «μεγάλο γεγονός» του Συλλόγου είναι ο ετήσιος χορός. Τη δεκαετία που εξετάζουμε, προτιμήθηκαν οι μεγάλες πίστες διότι σ” αυτούς τους χορούς έρχονταν πιο εύκολα οι συγχωριανοί μας αλλά και φίλοι. Προς το τέλος υπήρξε κάμψη στους χορούς και ήρθε και η κρίση για να τους αποτελειώσει. Ας δούμε τους χορούς που πραγματοποιήσαμε καθώς και τις προσκλήσεις που διατέθηκαν σε καθέναν απ’ αυτούς:\n(1) Στις 9-3-2002 στο κέντρο 7ος ΟΥΡΑΝΟΣ (264 προσκλήσεις).\n(2) Το 2003 πραγματοποιήθηκαν τέσσερις χοροί! Δύο, στις 21-2-2003 και 14-3-2003, στο κέντρο ΑΠΟΛΛΩΝ (403 προσκλήσεις συνολικά) και δύο στην ταβέρνα ΚΑΒΟΥΡΑΣ, η μια στις 4-4-2003 (61 προσκλήσεις) σε συνεργασία με τον Σύλλογο Δροσοχωριτών και η άλλη στις 29-11-2003 (107 προσκλήσεις).\n(3) Στις 18-3-2004 στο κέντρο ΙΕΡΑ ΟΔΟΣ (274 προσκλήσεις).\n(4) Στις 4-3-2005 στο κέντρο ATHENS ARENA (319 προσκλήσεις).\n(5) Στις 16-2-2006 στο κέντρο ΑΡΕΙΩΝ (270 προσκλήσεις).\n(6) Στις 11-2-2007 στο κέντρο ΦΩΣ (83 προσκλήσεις).\nΓια το 2008 δεν προγραμματίσθηκε χορός λόγω του ότι το τότε ΔΣ του Συλλόγου είχε αποφασίσει στο σύνολό του να μην συνεχίσει και το μέλλον του συλλόγου ήταν αβέβαιο.\n(7) Στις 15-1-2009 στο κέντρο REX (200 προσκλήσεις).\n(8) Στις 19-3-2010 στο κέντρο δημοτικών τραγουδιών ΧΙΛΙΑ ΑΣΤΕΡΙΑ (122 προσκλήσεις).\nΗ κρίση είχε κάνει για τα καλά την εμφάνισή της οπότε αποφασίσαμε να μην κάνουμε χορό το 2011.\n16.4 Δημιουργία χορευτικού\nΤο 2010 ο Σύλλογός μας απέκτησε το δικό του χορευτικό με παιδιά που μένουν στην Αθήνα. Η πρόοδος που σημείωσαν τα παιδιά ήταν εντυπωσιακή. Για τα μαθήματα διατέθηκε ποσό 1.700€ το 2010 και ποσό 1.050€ το 2011.\nΤο ημερολόγιο του 2011 ήταν αφιερωμένο στο χορευτικό μας.\n16.5 Συναντήσεις νέων\nΚάθε οργανισμός που δεν ανανεώνεται δεν προοδεύει. Ο Σύλλογός μας θέλει κοντά του τους νέους διότι αυτοί αποτελούν το μέλλον του. Έτσι, πέραν των άλλων, πραγματοποιήθηκαν τρεις συναντήσεις γνωριμίας για τα παιδιά της Αθήνας, το 2002 σε εστιατόριο και το 2008 και το 2010 στο γραφείο του Συλλόγου, αλλά και μια στο χωριό για όλα τα παιδιά (Πάσχα 2008).\n16.6 Εμπλουτισμός βιβλιοθήκης\nΧάρις στο ενδιαφέρον του συγχωριανού μας Βλάση Αγαπ. Πατάκα, η βιβλιοθήκη του Συλλόγου εμπλουτίστηκε με 253 βιβλία από τα πολλαπλά αντίτυπα της Εθνικής Βιβλιοθήκης.\n16.7 Τροποποίηση Καταστατικού\nΤο Καταστατικό του Συλλόγου μας μπορεί για την εποχή που έγινε να ήταν τέλειο. Όμως, για να ανταποκρίνεται στην σημερινή εποχή, χρειαζόταν τροποποίηση. Τις διαδικασίες τροποποίησης, οι οποίες ολοκληρώθηκαν το 2010, ανέλαβε ο συγχωριανός μας δικηγόρος Γιώργος Ασημ. Λαλλάς χωρίς καμιά αμοιβή και καταβάλλοντας ο ίδιος τα έξοδα που απαιτήθηκαν. Τον ευχαριστούμε πολύ και πάλι γιατί χάρις στη βοήθειά του ο Σύλλογός μας απέκτησε ένα σύγχρονο Καταστατικό.\n16.8 Φορολογική τακτοποίηση\nΤο 2005 υποβλήθηκε για πρώτη φορά δήλωση του Συλλόγου στην Εφορία. Τακτοποιήθηκε έτσι μια εκκρεμότητα που ορισμένοι Σύλλογοι συνεχίζουν να την έχουν.\n17. Λοιπές πρωτοβουλίες-ενέργειες\nΟι δραστηριότητες του Συλλόγου δεν εξαντλούνται σε όσα προαναφέραμε. Ο Σύλλογός μας, έχοντας ως κύριο μέλημά του το πώς θα βοηθήσει τον τόπο μας, ανέλαβε πρωτοβουλίες προς διάφορες κατευθύνσεις. Πάντα επιβοηθητικά και συμπληρωματικά προς το έργο των εκάστοτε Τοπικών Συμβουλίων. Ας μην ξεχνάμε ότι, την δεκαετία (2002-2011) που εξετάζουμε, η Αγία Ευθυμία αποτέλεσε δημοτικό διαμέρισμα του Καποδιστριακού Δήμου Άμφισσας για τα πρώτα εννέα χρόνια και του Καλλικρατικού Δήμου Δελφών για τον τελευταίο χρόνο. Είχε παύσει δηλαδή να λειτουργεί ως αυτόνομη Κοινότητα με ό,τι αυτό συνεπάγεται. Έτσι, ο Σύλλογός μας, απολύτως λογικά, αύξησε τη δραστηριότητά του και τις ενέργειές του για να καλύψει τα κενά που δημιουργήθηκαν από την κατάργηση της Κοινότητας. Άλλες απ” αυτές τις ενέργειες καρποφόρησαν, άλλες δεν είχαν αποτέλεσμα και για άλλες βρισκόμαστε σε αναμονή. Δεν λέμε πως ό,τι έγινε οφείλεται αποκλειστικά στο Σύλλογο αλλά ότι ο Σύλλογος έχει παίξει τον ρόλο του και σ” αυτά τα θέματα.\nΑς δούμε κάποιες από τις πρωτοβουλίες-ενέργειες του Συλλόγου αυτής της περιόδου, πέραν αυτών που έχουμε αναφέρει παραπάνω (παλιό σχολείο, οικία Σταθόπουλου κ.α.):\n(1) Αναπλάσεις: Η βελτίωση της εικόνας του χωριού μας μέσω αναπλάσεων είναι κάτι που απασχολεί διαρκώς τον Σύλλογό μας και το θέτουμε στις εκάστοτε αρχές του τόπου. Έτσι, μετά την ολοκλήρωση του πρώτου τμήματος των αναπλάσεων (πεζοδρόμηση του κεντρικού δρόμου από την είσοδο του χωριού από την Άμφισσα έως την Πλατεία) πιέσαμε τον Νομάρχη Φωκίδας για την πεζοδρόμηση και του υπολοίπου τμήματος (από την πλατεία έως την παιδική χαρά). Προκειμένου να προχωρήσει σύντομα κάτι τέτοιο ο Νομάρχης ζήτησε να του παραδώσουμε σχετική μελέτη. Πράγματι, την μελέτη ετοίμασε άμεσα ο Θανάσης Κ. Παππάς (2009) ανταποκρινόμενος, για ακόμη μια φορά, σε σχετικό αίτημά μας. Τελικά ο Νομάρχης ενέταξε το έργο των Αναπλάσεων στο Νομαρχιακό Πρόγραμμα του 2010, μετά από πολλές παρεμβάσεις μας, με προϋπολογισμό 247.000€ (μαζί με τον Φ.Π.Α.). Η δημοπράτηση του έργου έγινε κυριολεκτικά την τελευταία στιγμή, στις 14-12-2010, λίγες μέρες πριν τη λήξη της θητείας των αρχών κι αφού χρειάστηκε να πιέσουμε έντονα τόσο προς την πλευρά του Νομάρχη όσο και προς την πλευρά του Δημάρχου για να ξεμπλέξει το θέμα, που είχε γίνει «μπαλάκι» μεταξύ τους και κινδύνευε να χαθεί. Όμως, τα βάσανα δεν είχαν τελειωμό: μέχρι να εξετασθούν οι αλεπάλληλες ενστάσεις των εργολάβων, να κατακυρωθεί το έργο στον μειοδότη, να υπογραφεί η σχετική σύμβαση και να ξεκινήσουν οι εργασίες πέρασε όλο το 2011 και το πρώτο τρίμηνο του 2012! Όλο αυτό το διάστημα παρακολουθούσαμε τις εξελίξεις και κάναμε τις παρεμβάσεις μας προς την Περιφερειακή Ενότητα Φωκίδας που, από 1-1-2011, είχε αντικαταστήσει τη Νομαρχιακή Αυτοδιοίκηση Φωκίδας. Ευτυχώς, τέλος καλό όλα καλά.\n(2) Δρόμος Άμφισσας-Αγίας Ευθυμίας: Από την στιγμή της κατασκευής του νέου δρόμου Άμφισσας-Αγίας Ευθυμίας δημιουργήθηκαν μια σειρά από προβλήματα ως αποτέλεσμα πιθανόν κακής χάραξης στο στάδιο της μελέτης, κακοτεχνιών στο στάδιο της κατασκευής αλλά και γεωλογικών φαινομένων (υπόγεια ύδατα) που δεν ελήφθησαν υπόψη. Ο Σύλλογός μας με συνεχείς παρεμβάσεις του, κυρίως προς την Περιφέρεια που ήταν υπεύθυνη για το έργο, επεσήμαινε τα προβλήματα (καθυστερήσεις στην κατασκευή της σήραγγας, κατολισθήσεις από τα πρανή, καθίζηση τμήματος του δρόμου) και αξίωνε την αντιμετώπισή τους. Τα προβλήματα αυτά απασχόλησαν και την Βουλή (2011) και τελικά, έστω και με αρκετή καθυστέρηση, τα περισσότερα επιλύθηκαν. Κάτι που καθυστερεί, για λόγους που σχετίζονται με τη διαδικασία δημοπράτησής του, είναι η αντιμετώπιση των κατολισθήσεων λίγο μετά τον Άγιο Γεώργιο. Ελπίζουμε κι αυτό, σύντομα, να λυθεί.\n(3) Δρόμος προς το βουνό: Εξαρχής ο Σύλλογός μας έκανε παρεμβάσεις τόσο προς το Δασαρχείο όσο και προς τον Δήμο Δελφών για το θέμα της βελτίωσης του δρόμου προς το βουνό. Η διακαής επιθυμία των κατοίκων και οι παράλληλες πιέσεις του Τοπικού Συμβουλίου συνετέλεσαν ώστε το 2006 να κατασκευασθεί ένα σημαντικό τμήμα του δρόμου από το Δήμο Άμφισσας με χρηματοδότηση από τα Π.Ε.Π. Στερεάς Ελλάδας.\nΣτο πλαίσιο αυτό έχουμε ζητήσει περισσότερες από δυο φορές και την συντήρηση του δρόμου από την Αγία Τριάδα προς τα Μέσα Αλώνια.\n(4) Δρόμος προς τη θάλασσα: Ο Σύλλογός μας, κατ” επανάληψη και προς όλους τους φορείς, έχει θέσει το ζήτημα της βελτίωσης του δρόμου προς τη θάλασσα χωρίς να έχει βρει ανταπόκριση μέχρι τώρα. Πρόσφατα επανήλθαμε και προς τον νέο Δήμαρχο και αναμένουμε.\n(5) Αναπτυξιακό περίγραμμα Αγίας Ευθυμίας: Το 2008 απευθυνθήκαμε στον συγχωριανό μας Αρχιτέκτονα Θανάση Κ. Παππά (νυν Αντιδήμαρχο Θεσσαλονίκης) και ζητήσαμε την βοήθειά του ώστε να αξιοποιήσουμε κάθε δυνατότητα πραγματοποίησης έργων στο χωριό. Ο Θανάσης ήρθε στο χωριό από την Θεσσαλονίκη, μαζί με δυο φίλους του μελετητές, επισκεφθήκαμε τον Δήμο και τη Νομαρχία όπου ενημερωθήκαμε για όλα τα χρηματοδοτικά εργαλεία που ήταν διαθέσιμα καθώς και για τις δυνατότητες ένταξης έργων σ” αυτά. Ακολούθησε ανάλυση αυτών με το Τοπικό Συμβούλιο και με βάση όλα αυτά ο Θανάσης ετοίμασε και μας έστειλε το ονομαζόμενο «Αναπτυξιακό περίγραμμα Αγίας Ευθυμίας» μέσα στο οποίο ορίζονται συνοπτικά οι στρατηγικοί στόχοι για την αναπτυξιακή προοπτική του χωριού μας. Η πρόταση προωθήθηκε στους αρμόδιους φορείς αλλά αν κρίνουμε από την πορεία των έργων που είχε ως προτεραιότητα (ολοκλήρωση έργων υποδομής-αποχέτευση, κατασκευή παραδοσιακού ξενώνα σε οικία Σταθόπουλου και κατασκευή πίστας Moto cross) μάλλον δεν την έλαβαν υπόψη τους και θα πρέπει να επανέλθουμε στις νεοεκλεγείσες αρχές.\n(6) Αντικατάσταση αμιαντοσωλήνων εξωτερικού δικτύου: Το 2006 απευθυνθήκαμε στον Σύνδεσμο Διυλιστηρίου Δήμων και Κοινοτήτων Ν. Φωκίδας (με κοινοποίηση στον Υπουργό Υγείας, τον Γεν. Γραμματέα Περιφέρειας, τον Βουλευτή, τον Νομάρχη και τους Δημάρχους) και ζητούσαμε την αντικατάσταση των αμιαντοσωλήνων του εξωτερικού δικτύου ύδρευσης λόγω των κινδύνων που εγκυμονούσαν για την υγεία των κατοίκων.\nΤελικά έγινε αντικατάσταση του εξωτερικού δικτύου ύδρευσης από την δεξαμενή έως το χωριό, το 2008, από τον Δήμο Άμφισσας με χρηματοδότηση από το πρόγραμμα ΘΗΣΕΑΣ.\n(7) Εργατικές κατοικίες: Πάγια θέση μας είναι ότι οι εργατικές κατοικίες πρέπει να κατασκευάζονται στα μεγάλα χωριά, όπως το δικό μας, που βρίσκονται κοντά στα τοπικά αστικά κέντρα κι όχι στις πόλεις. Στο πλαίσιο αυτό, επισκεφθήκαμε, το 2007, τον Βουλευτή του Νομού και ζητήσαμε την βοήθειά του ώστε να δημιουργηθούν εργατικές κατοικίες στο χωριό μας (δίπλα από το γήπεδο). Παρόλη την θετική ανταπόκρισή του δεν είχαμε θετική κατάληξη. Στις μέρες μας μάλλον δεν εκτελούνται, λόγω κρίσης, τέτοια προγράμματα.\n(8) Αξιοποίηση νερών: Ο τόπος μας έχει υποφέρει, στο παρελθόν, από την έλλειψη νερού γι” αυτό οι Αγιαθυμιώτες είμαστε ευαίσθητοι στο θέμα νερό. Έτσι, σε δυο περιπτώσεις που βρέθηκε νερό ο Σύλλογός μας δήλωσε «παρών». Την πρώτη φορά, το 2004, όταν βρέθηκε νερό στην «Κούσκια», κατά την διάνοιξη του δρόμου, απευθυνθήκαμε στην Περιφέρεια και απαιτήσαμε να μην το εξαφανίσουν αλλά να κάνουν ό,τι χρειάζεται για να μπορεί να αξιοποιηθεί. Ανάλογη παρέμβαση κάναμε και το 2005, προς το Ι.Γ.Μ.Ε., όταν βρέθηκε σημαντική ποσότητα νερού κατά τη διάρκεια γεωτρήσεων στην περιοχή «Προβατάς».\n(9) Διακοπές ρεύματος: Κάναμε παρέμβαση προς τη ΔΕΗ για τις διακοπές ρεύματος που παρατηρούνταν, στο παρελθόν, κατά τις ημέρες του Πάσχα, από την βλάβη στους μετασχηματιστές που οφειλόταν στην υπερφόρτωσή τους λόγω μεγάλων καταναλώσεων. Το πρόβλημα λύθηκε με την αντικατάσταση των μετασχηματιστών με άλλους μεγαλύτερης ισχύος.\n(10) Περιβαλλοντικά θέματα:\n(α) Ενισχύσαμε τον Περιβαλλοντικό Σύλλογο της περιοχής (Άμφισσας, Ιτέας κ.λπ.) με ποσό 500€ προκειμένου να κατατεθεί προσφυγή στο ΣτΕ εναντίον της σχεδιαζόμενης, τότε (2005), κατασκευής του Χώρου Υγειονομικής Ταφής Απορριμμάτων (Χ.Υ.Τ.Α.) σε περιοχή πλησίον της Αγίας Ευθυμίας (Αγριλιούλα Σερνικακίου), ενώ είχαμε εκφράσει από το 2003 και εγγράφως την αντίθεσή μας σε ένα τέτοιο ενδεχόμενο. Τελικά, το ενδεχόμενο αυτό αποσοβήθηκε.\n(β) Αντιδράσαμε στην προοπτική επιφανειακών εξορύξεων στο «Κοκκινάρι», μια από τις κορυφές του βουνού μας, από την S & B Βιομηχανικά Ορυκτά ΑΕ. Συμμετέχουμε, με πολίτες από την γύρω περιοχή, σε προσφυγή στο Συμβούλιο της Επικρατείας που έχει ως σκοπό να σταματήσει το επιχειρούμενο περιβαλλοντικό έγκλημα. Πήραμε μέρος και σε σχετική εκδήλωση που πραγματοποιήθηκε στο «Κοκκινάρι» στις 6-11-11 στο πλαίσιο της πρωτοβουλίας σωτηρίας του. Το συγκεκριμένο θέμα απασχόλησε και την Βουλή.\n(γ) Απευθυνθήκαμε, το 2003 όταν βρισκόταν σε έξαρση το φαινόμενο, στη Διεύθυνση Προστασίας Δασών και τους θέσαμε διάφορα ερωτήματα για το φαινόμενο των ξερών ελάτων. Λάβαμε σχετικό έγγραφο από το Εθνικό Ίδρυμα Αγροτικής Έρευνας (Ε.Θ.Ι.Α.Γ.Ε.) με το οποίο απάντησαν ικανοποιητικά σε όλα τα ερωτήματά μας.\n(11) Πίστα Moto cross-Απογείωση αλεξιπτώτων πλαγιάς: Στηρίξαμε τα αντίστοιχα αιτήματα της ΛΕ.Μ.Α.ΦΩ. (Λέσχη Μηχανοκίνητου Αθλητισμού Φωκίδας) και της Α.ΦΩ.ΣΤ.ΕΛ. (Αερολέσχη Φωκίδας Στερεάς Ελλάδας) διότι θεωρούμε ότι τόσο η πίστα όσο και η «απογείωση» θα βοηθήσουν στην ανάπτυξη του τόπου μας. Πιέσαμε\nτους Δημάρχους για να προχωρήσουν τα δυο έργα, κάτι που βέβαια έκαναν και τα Τοπικά Συμβούλια. Τελικά η «απογείωση» κατασκευάστηκε από τον Δήμο Δελφών το 2013 και ήδη φιλοξένησε Πανελλήνιους Αγώνες Αλεξιπτώτων Πλαγιάς. Η κατασκευή της πίστας παραμένει ο μεγάλος στόχος κι ήδη έχουμε θέσει το θέμα και στο νέο Δήμαρχο.\n(12) Κληρονομιά Κονιάκου: Άλλο ένα θέμα που βρίσκεται σε εκκρεμότητα και το οποίο έχουμε θέσει στους κατά καιρούς Δημάρχους (και στον τωρινό) είναι η μη αξιοποίηση της κληρονομιάς Ευθυμίου Ανδρ. Κονιάκου υπέρ των σκοπών του διαθέτη (δημιουργία βιβλιοθήκης και ξενώνα στην Αγία Ευθυμία).\n(13) Σπίτι Σκαρίμπα: Ζητήσαμε από τον Δήμο (2010) να επισκευασθεί το τμήμα του πατώματος που είχε φθαρεί και να κατασκευασθεί μια προθήκη όπου θα τοποθετούνταν τα προσωπικά αντικείμενα του Σκαρίμπα που μας έχει προσφέρει η θετή του κόρη Αναστασία Σελέκου. Τελικά μόνο το πάτωμα επισκευάσθηκε ενώ την προθήκη ακόμη την περιμένουμε.\n(14) Δρομολόγηση μικρού λεωφορείου: Σε μια εποχή (2010) που πολλά παιδιά από το χωριό μας χρειαζόταν (για φροντιστήρια ή άλλες δραστηριότητες) να μεταβούν το απόγευμα στην Άμφισσα, ζητήσαμε από το ΚΤΕΛ τη δρομολόγηση μικρού λεωφορείου για να μην ταλαιπωρούνται κι αυτά και οι γονείς τους. Το αίτημά μας δεν έγινε δεκτό.\n(15) Διόρθωση λαθών-παραλείψεων σε εκδόσεις:\n(α) Επιστολή (2003) στην γνωστή εγκυκλοπαίδεια «Πάπυρος-Λαρούς-Μπριτάννικα» προκειμένου να διορθωθούν λάθη και παραλείψεις σε θέματα που αφορούν ιστορικά πρόσωπα του χωριού μας.\n(β) Έγγραφο (2010) προς τη Νομαρχιακή Αυτοδιοίκηση Φωκίδας με το οποίο επισημαίναμε παραλείψεις, σχετικά με την Αγία Ευθυμία, σε εκδόσεις της για τον Νομό.\n(16) Ερωτήματα σε Νομισματικό Μουσείο: Υποβάλαμε ερωτήματα (2010) σχετικά με την εύρεση «θησαυρού» το 1899 στο χωριό μας, αποτελούμενου από αρχαία νομίσματα και πήραμε σημαντικές απαντήσεις.\n(17) Ζητήσαμε από τη Διεύθυνση Ιστορίας Στρατού (2002) αλλά και από το Στρατολογικό Γραφείο Άμφισσας (2011) και λάβαμε στοιχεία για τους πεσόντες Αγιαθυμιώτες.\n(18) Κάναμε παρέμβαση προς τα ΕΛ.ΤΑ. (2002) όταν είχε δημιουργηθεί πρόβλημα με τον τότε ταχυδρόμο και δόθηκε η καλύτερη λύση με την τοποθέτηση του Θεμιστοκλή Φουσέκη.\n(19) Αίτημα (2003) για να διέλθει η ολυμπιακή φλόγα από το χωριό μας δεν κατέστη δυνατόν να υλοποιηθεί.\n(20) Παρέμβαση στο Δήμο Άμφισσας (2004) ώστε να επανέλθουν στους εκλογικούς καταλόγους του χωριού όσοι συγχωριανοί μας είχαν συμπεριληφθεί, από λάθος, σ” αυτούς της Άμφισσας. Η παρέμβασή μας έφερε άμεσα αποτελέσματα.\n(21) Με έγγραφο προς την Τροχαία Άμφισσας ζητήσαμε να λάβει μέτρα για τους οδηγούς που διασχίζουν το χωριό μας με μεγάλη ταχύτητα.\n(22) Παρέμβαση προς τους «Βωξίτες» (2007) υπέρ της οικογένειας του αδικοχαμένου Μάνθου Λαλλά.\n18. Πηγές εσόδων\nΓια να υλοποιηθεί ένας τόσο πλούσιος απολογισμός έργων και δραστηριοτήτων χρειάστηκαν και τα ανάλογα χρήματα. Ας δούμε αναλυτικά ποιές ήταν οι πηγές των εσόδων μας την δεκαετία 2002-2011:\nΕισφορές για έργα Αγίου Ευθυμίου\nΕισφορές για προτομή Ζ. Διαούρτα\nΕισφορές για Παλιό Σχολείο\nΠώληση DVD χωριού\nΚάλυψη από τρίτους εκδρομής για εορτασμό Αγίου Ευθυμίου\nΛαχειοφόρος για ξενώνα\nΧορηγία Αργυρομεταλλευμάτων & Βαρυτίνης (για πεύκα)\nΧορηγία Αργυρομεταλλευμάτων & Βαρυτίνης (για ΣΚΑΡΙΜΠΕΙΑ)\nΕπιχορήγηση από Υπουργείο Υγείας & Πρόνοιας (μέσω Δημ. Θάνου)\nΕπιχορήγηση από Υπουργείο Οικονομικών (μέσω Γεωργ. Αλογοσκούφη)\nΕπιχορήγηση από Ταμείο Παρακαταθηκών & Δανείων (μέσω Σπυρ. Περδίκη)\nΧορηγία ΟΠΑΠ (μέσω Ευθ. Αλεξανδρή)\nΧορηγία ΟΠΑΠ (μέσω Γιώτας Γαζή)\nΧορηγία ΕΥΔΑΠ (μέσω Σπυρ. Κυριάκη)\nΧορηγία Ταχυδρομικού Ταμιευτηρίου (μέσω Κων. Παπαθανασίου)\nΕπιχορήγηση από ΤΕΔΚ Ν. Φωκίδας\nΕπιχορήγηση από Δήμο Άμφισσας για ΣΚΑΡΙΜΠΕΙΑ (Δήμαρχος Νικ. Φουσέκης)\nΕπιχορήγηση από Δήμο Άμφισσας για ΣΚΑΡΙΜΠΕΙΑ (Δήμαρχος Ασημ. Ασημακόπουλος)\nΕπιχορήγηση από Δήμο Δελφών για ΣΚΑΡΙΜΠΕΙΑ (Δήμαρχος Νικ. Φουσέκης)\nΕπιχορήγηση από Νομ. Αυτοδ. Φωκίδας για ΣΚΑΡΙΜΠΕΙΑ (Νομάρχης Δημ. Ανδρίτσος)\nΕπιχορήγηση από Νομ. Αυτοδ. Φωκίδας για ΣΚΑΡΙΜΠΕΙΑ (Νομάρχης Νικ. Φουσέκης)\nΧορηγίες ιδιωτών για ΣΚΑΡΙΜΠΕΙΑ\nΕισπράξεις από διοργάνωση ΣΚΑΡΙΜΠΕΙΩΝ\nΔιάφορες άλλες εισπράξεις\nΠολλά θα μπορούσαμε να αναφέρουμε ακόμη για την περίοδο που εξετάζουμε. Όμως, θεωρούμε ότι, ήδη, έχουμε κάνει κατάχρηση του χώρου της εφημερίδας. Ολοκληρώνοντας τον απολογισμό της περιόδου 2002-2011 θέλω να τονίσω, έχοντας ζήσει μέσα από τον Σύλλογο την συγκεκριμένη δεκαετία, ότι όλοι όσοι διετέλεσαν μέλη των Διοικητικών Συμβουλίων έδωσαν τον καλύτερο εαυτό τους για να βοηθήσουν τον τόπο μας και το γενικό αποτέλεσμα είναι πολύ θετικό. Σ” αυτή την πορεία σίγουρα έγιναν και λάθη, άλλωστε όποιος δεν κάνει τίποτα δεν κάνει και λάθη. Αλλά δεν ήταν λάθη σκοπιμότητας. Το ίδιο ισχύει και για τις τυχόν παραλείψεις μας. Για τα όποια λάθη και τις όποιες παραλείψεις μας ζητάμε ΣΥΓΓΝΩΜΗ.\nΚι από την άλλη οφείλουμε ένα ΜΕΓΑΛΟ ΕΥΧΑΡΙΣΤΩ:\nΣτα κατά καιρούς Τοπικά Συμβούλια του χωριού μας με το σύνολο των οποίων είχαμε και έχουμε άριστη συνεργασία απόρροια της κοινής αγάπης και του ενδιαφέροντος για τον τόπο μας. Ομοίως στα Εκκλησιαστικά Συμβούλια και στους άλλους φορείς του χωριού.\nΣε όλους τους συγχωριανούς και φίλους που μας συμπαρίστανται με κάθε τρόπο και μας δίνουν τη δύναμη να ξεπερνάμε τις δυσκολίες και να προχωράμε.\nΣε όλους όσοι με την καλόπιστη κριτική τους μας βοηθάνε να γινόμαστε καλύτεροι.\nΣε όλες τις αρχές του τόπου που έτειναν «ευήκοα ώτα» στα κατά καιρούς αιτήματά μας και είτε επίλυσαν προβλήματα είτε μας ενίσχυσαν οικονομικά.\nΟ τόπος μας έχει την ανάγκη όλων και κυρίως, έχει την ανάγκη ενός πολύ ισχυρού Συλλόγου που θα τον νοιάζεται και θα κάνει τα πάντα γι” αυτόν. Με ομόνοια και αγάπη ο Σύλλογος θα προχωρήσει. Σ” αυτή την προσπάθεια δεν περισσεύει κανείς. Σας θέλουμε όλους κοντά μας. Ας αφήσουμε στην άκρη μόνο εκείνους που όχι μόνο δεν έχουν μάθει να προσφέρουν το παραμικρό αλλά που προσπαθούν να εμποδίσουν και όσους έχουν τη διάθεση να προσφέρουν…\nΤο παρόν κείμενο δημοσιεύθηκε στο φύλλο 94/Δεκέμβριος 2014 των ΑΓΙΑΘΥΜΙΩΤΙΚΩΝ ΝΕΩΝ.\nΣάββατο 27 Δεκεμβρίου, Εγκαίνια Βιβλιοθήκης Αγίας Ευθυμίας\nΒιβλία που διατίθενται από τον Σύλλογο: «Οι μεγάλοι Αγιαθυμιώτες κλεφταρματολοί του 18ου αιώνα»\n«Αργομοίρα»: Πώς πήρε το όνομά του το εξωκλήσι της Αγίας Ευθυμίας, όπου γυρίστηκε η ταινία «Πολιορκία»\n«Στα λόγια οι υποσχέσεις των αιρετών για το Νοσοκομείο»\nΧωρίς κανένα αποτέλεσμα έχουν μείνει οι ενέργειες των αιρετών προσώπων στη Φωκίδα για την αντιμετώπιση του ακανθώδους ζητήματος της υπολειτουργίας και της υποστελέχωσης του Γ.Ν….


StergioG ®: Πέμπτος νεκρός από την κακοκαιρία - Χείμαρρος παρέσυρε 16 χιλιόμετρα 30χρονο στο Ξυλόκαστρο | Βίντεο\nΠέμπτος νεκρός από την κακοκαιρία - Χείμαρρος παρέσυρε 16 χιλιόμετρα 30χρονο στο Ξυλόκαστρο | Βίντεο\nΤελευταίο θύμα ένας 30χρονος στο Ξυλόκαστρο και συγκεκριμένα στο χωριό Βρυσούλες όταν επιχείρησε να διασχίσει ένα ρέμα λίγα μέτρα από το σπίτι του. Ήταν όμως τέτοια η ένταση των νερών με αποτέλεσμα το αυτοκίνητο με επιβάτη τον άτυχο 30χρονο να παρασυρθεί.\nΕνδεικτικό είναι το γεγονός ότι οι πυροσβέστες εντόπισαν το αυτοκίνητο με τον 30χρονο σε απόσταση 16χλμ. από το σημείο που επιχείρησε να διασχίσει.\nΠλημμύρισαν περιοχές στην Καλαμπάκα\nΣε αστυνομία και πυροσβεστική, σήμανε συναγερμός, καθώς αρχικά υπήρχαν πληροφορίες για οδηγούς που κινδύνευαν. Με δυσκολία τα πυροσβεστικά οχήματα προσπαθούσαν να προσεγγίσουν τα ακινητοποιημένα οχήματα, ενώ στα νερά εγκλωβίστηκε και ένα περιπολικό που προσπαθούσε βοηθήσει τους οδηγούς.\nΣτις 9 περίπου και μετά από μια ώρα καταρρακτώδους βροχής, τα έντονα καιρικά φαινόμενα υποχώρησαν. Αστυνομικοί και πυροσβέστες κατάφεραν να φτάσουν μέχρι τα ακινητοποιημένα οχήματα. Όπως διαπιστώθηκε όλοι οι οδηγοί ήταν καλά στην υγεία τους, αν και σε κατάσταση σoκ.\nΣυνεργεία του δήμου Λαμίας και της περιφέρειας Στερεάς, έπιασαν γρήγορα δουλειά προκειμένου να απομακρύνουν τα νερά και τις φερτές ύλες από το οδόστρωμα και να αποκατασταθεί η κυκλοφορία.\nΕτικέτες ΕΛΛΑΔΑ , κακοκαιρία , ΚΟΙΝΩΝΙΑ


Συμμετοχή στο 5ο ATSMUN\nΟι μαθητές τού Σχολείου εκπροσώπησαν την Ισπανία, τη Σερβία, τη Σλοβακία και τη Λιβύη.\nΑκολουθούν τα θέματα τού συνεδρίου και οι επιτροπές στις οποίες συμμετείχαν οι μαθητές:\nΕΠΙΤΡΟΠΗ ΑΦΟΠΛΙΣΜΟΥ: "Επαναεξεταζοντας τα πυρηνικά προγράμματα τής Βόρειας Κορέας - Ο ρόλος τής τεχνολογίας στο πλαίσιο τής παγκόσμιας ειρήνης και ασφάλειας - Τό ζήτημα τού Κασμίρ."\nΠΟΛΙΤΙΚΗ ΕΠΙΤΡΟΠΗ: "Το ζήτημα τής ξένης παρέμβασης στη Βενεζουέλα , ως μοχλός νεο-ιμπεριαλισμού -Το ζήτημα τής ανεξαρτησίας των αυτόνομων περιοχών στην Ευρώπη - Ελλάδα και τη Βόρεια Μακεδονία: Διεθνής επίδραση διακρατικών δημοψηφισμάτων ως λύση μακροχρόνιων πολιτικών κρίσεων."\nΑΝΘΡΩΠΙΣΤΙΚΗ ΕΠΙΤΡΟΠΗ: "Θεσμοθετώντας παγκόσμια κριτήρια για τα δικαιώματα των κρατουμένων-Το ζήτημα της βιο-ηθικής και των δικαιωμάτων σχετικά με την αναπαραγωγική διαδικασία."\nΝΟΜΙΚΗ ΕΠΙΤΡΟΠΗ: "Θεσμοθετώντας το νομικό πλαίσιο για διπλωματικό και πολιτικό άσυλο για τους διαφωνούντες - Το ζήτημα τού επαναπατρισμού των Γλυπτών τού Παρθενώνα."\nΕΠΙΤΡΟΠΗ ΠΕΡΙΒΑΛΛΟΝΤΟΣ ΟΗΕ: "Το ζήτημα των πλαστικών απόβλητων στη θάλασσα -Το ζήτημα των ηλεκτρονικών αποβλήτων στις ασθενέστερες οικονομικά αναπτυγμενες χώρες."\nΕΠΙΤΡΟΠΗ ΝΕΩΝ: "Ο εθελοντισμός ως κίνητρο συμμετοχής στην ανάπτυξη - Η απασχόληση των νέων και η παιδεία ως μοχλός ενδυνάμωσης τής Δημοκρατίας - Ο ρόλος τής γυναίκας στην αναχέτηση των φαινομένων βίας."\nΑθανασοπούλου Αικατερίνη (τμήμα Γ΄1), Αναστασίου Γεώργιος (τμήμα Γ΄1), Ανδριόπουλος Νικόλαος (τμήμα Γ΄1), Ανδριτσάκη Άννα (τμήμα Γ΄1), Γονατά Αναστασία (τμήμα Γ΄1), Εξάρχου Βασιλική (τμήμα Γ΄1), Μαρίνη Μαρία (τμήμα Γ΄2), Δασκαλάκη Μελπομέμη (τμήμα Γ΄3), Κανελλίδης Κωσταντίνος (τμήμα Γ΄3), Μαρτίνος Πολύβιος (τμήμα Γ΄3), Παπαδοπούλου Χριστίνα (τμήμα Γ΄3), Παπακυριακού Ζωή (τμήμα Γ΄3), Σεφτελή Ευγενία (τμήμα Γ΄3), Ταμπάκου Αλεξάνδρα (τμήμα Γ΄4) και Χουλιαρά Εύα (τμήμα Γ΄4).\nΤους μαθητές προετοίμασε η κ. Γιαννάκη Μαρία-Ελένη, καθηγήτρια Αγγλικής Γλώσσας και MUN Advisor.


ΔΕΙΤΕ ΤΟΥΣ ΚΑΙ ΦΤΥΣΤΕ ΤΟΥΣ!! ΑΥΤΟΙ ΕΙΝΑΙ ΟΙ ΤΟΥΡΚΟΙ ΠΟΥ ΠΡΟΣΠΑΘΗΣΑΝ ΝΑ ΣΗΚΩΣΟΥΝ ΤΗΝ ΚΟΚΚΙΝΗ ΠΑΤΣΑΒΟΥΡΑ ΤΟΥΣ ΜΕ ΤΟ ΜΙΣΟΦΕΓΓΑΡΟ ΣΤΟΝ ΛΕΥΚΟ ΠΥΡΓΟ!\nnewsthessaloniki > ΕΛΛΑΔΑ > ΔΕΙΤΕ ΤΟΥΣ ΚΑΙ ΦΤΥΣΤΕ ΤΟΥΣ!! ΑΥΤΟΙ ΕΙΝΑΙ ΟΙ ΤΟΥΡΚΟΙ ΠΟΥ ΠΡΟΣΠΑΘΗΣΑΝ ΝΑ ΣΗΚΩΣΟΥΝ ΤΗΝ ΚΟΚΚΙΝΗ ΠΑΤΣΑΒΟΥΡΑ ΤΟΥΣ ΜΕ ΤΟ ΜΙΣΟΦΕΓΓΑΡΟ ΣΤΟΝ ΛΕΥΚΟ ΠΥΡΓΟ!\nΔΕΙΤΕ ΤΟΥΣ ΚΑΙ ΦΤΥΣΤΕ ΤΟΥΣ!! ΑΥΤΟΙ ΕΙΝΑΙ ΟΙ ΤΟΥΡΚΟΙ ΠΟΥ ΠΡΟΣΠΑΘΗΣΑΝ ΝΑ ΣΗΚΩΣΟΥΝ ΤΗΝ ΚΟΚΚΙΝΗ ΠΑΤΣΑΒΟΥΡΑ ΤΟΥΣ ΜΕ ΤΟ ΜΙΣΟΦΕΓΓΑΡΟ ΣΤΟΝ ΛΕΥΚΟ ΠΥΡΓΟ!


ΤΗΛΕΟΠΤΙΚΉ ΣΕΙΡΆ JESSICA JONES SEASON 1 (2015) ΠΑΡΑΚΟΛΟΥΘΉΣΤΕ ΔΩΡΕΆΝ, ΚΑΤΕΒΆΣΤΕ ΤΟ FULLHD1080\nΗ ζωή της Τζέσικα Κάμπελ, του κύριου χαρακτήρα της νέας σειράς υπερήρωων "Τζέσικα Τζόουνς" σεζόν 1, κατεβάστε το FullHD1080, ήταν αρχικά η πιο συνηθισμένη, όπως χιλιάδες άλλοι έφηβοι. Μαμά και μπαμπά, ενοχλητικό μικρό αδερφό, σχολείο μίσους και τυπικά εφηβικά όνειρα για ένα μη διαθέσιμο αγόρι από το σχολείο. Ένα τραγικό ατύχημα άλλαξε τα πάντα: ένα οικογενειακό αυτοκίνητο έπεσε σε ένα στρατιωτικό φορτηγό που μεταφέρει ραδιενεργά απόβλητα, σκοτώνοντας όλα τα μέλη της οικογένειας του κοριτσιού. Η ίδια η μαθήτρια καταλήγει σε νοσοκομείο για αρκετούς μήνες με κώμα, και όταν ξυπνήσει, συνειδητοποιεί ότι έχει γίνει ένα ασυνήθιστο άτομο, προικισμένο με τέτοιες υπερδυνάμεις όπως η ικανότητα να πετάει, το άτρωτο, η υπερδύναμη και μερικές άλλες μοναδικές δεξιότητες. Από το κρεβάτι του νοσοκομείου, το κορίτσι παίρνεται από την οικογένεια Τζόουνς, της οποίας το επίθετο τελικά αποδίδει στον εαυτό της. Τώρα η Τζέσικα Τζόουνς δεν είναι πλέον η νεαρή και αφελής μαθήτρια που ονειρεύεται το Torch-Man και βρίσκεται στη σκιά ενός εξαιρετικού συμμαθητή του - Spider-Man. Ο Τζες έχει βιώσει πολλές αναταραχές και ήταν θύμα του εχθρού του Νταρέντεβιλ, Ζεμπεντάγια Κίλγκραβ. Ο πορφυρός άντρας έχει επηρεάσει από καιρό το μυαλό της και την έκανε να κάνει φοβερά πράγματα, αλλά χάρη στη θεραπεία του Jean Gray και την ψυχική προστασία που εμφυτεύτηκε στο κεφάλι του υπερήρωα, το μυαλό του Τζόουνς δεν είναι πλέον υπό την επιρροή του Zebedaya. Το ψυχολογικό τραύμα που προκλήθηκε από τον Purple Man και το δράμα από το παρελθόν που στερούσε τη Jessica Jones από τους γονείς της, στερεί προσωρινά την Jess από την καλή ιδιοσυγκρασία που ενυπάρχει στην πραγματική της προσωπικότητα. Γίνεται μια ζοφερή πολεμιστής, αλλά έχοντας έρθει στο μυαλό της εγκαίρως, η γυναίκα αποφασίζει να γίνει ιδιωτικός ερευνητής και εξιλεώνει έτσι τις πιο σκοτεινές αμαρτίες της, που είναι στο λογαριασμό της ω, πόσες. Αφήνοντας πίσω από την καριέρα του υπερήρωα και τις προσωρινές κακές σκέψεις της, η Τζέσικα ξεκινά τη ζωή από το μηδέν και θέλει να είναι ένα συνηθισμένο άτομο, αλλά είναι απίθανο να πετύχει. Uration Διάρκεια: ~ 00:43:00 Η σειρά Jessica Jones σεζόν 1 παρακολουθήστε όλα τα επεισόδια στη σειρά δωρεάν, μπορείτε να κατεβάσετε το FullHD1080 δωρεάν στον ιστότοπό μας τώρα! none: Anime Peredacha Ταινία\n© Johnny team 2020 Τηλεοπτική σειρά Jessica Jones Season 1 (2015) παρακολουθήστε δωρεάν, κατεβάστε το FullHD1080 - https://serieslatinohd.club


με καταλαβες. συμφωνω σε ολα οσα γραφεις.. αλλα.. προσεχε σε ποιον θα κανεις τον προγραμματισμο του αυτοκινητου σου...το θεμα ειναι να σε βοηθησουν και μετα αν σου "ερθει" καμια στραβη.... δεν λεω για καποιον συγκεκριμενα(θα ηθελα να αναφερω ονοματα αλλα δεν επιτρεπεται...)..\n4 ? Λοιπόν ! 1) Βιαζόμουν να πάρω αμάξι να πηγαίνω αεροδρόμιο καθημερινά γιατί έπιασα δουλειά τότε. 2)Πήγα σε πολλές μάρκες και δεν ενθουσιάστηκα όπως όταν μπήκα σε αυτό που το ερωτεύτηκα με τη μία 3) Ήταν οικονομικότατο και σε κατανάλωση και σε τιμή + έξοδα φόρων/τελών κυκλοφορίας πολύ μικρά. 4)Είχε πολλά πράματα που τα έβρισκες σε καλύτερες εκδόσεις. Αεροτομές,ζάντες,μαρσπιέ,δερμάτινα τιμόνια,λεβιέ etc.. Και ναι αν καταλαβαίνω που το πας , θες να μου πεις ότι σε κανέναν από αυτούς τους λόγους δεν ανέφερα τις τρελές επιδόσεις. Αλλά όπως είπα για να κάνω τη δουλειά μου καθημερινά ( 30 χιλιόμετρα πήγαινε-έλα σε ευθεία ) μια χαρά ικανοποιημένος είμαι. Απλά ήθελα το κάτι παραπάνω. Για αυτό έχω σκιστεί να διαβάζω εδώ μέσα για πράγματα που μέχρι πριν μια εβδομάδα ιδέα δεν είχα τι ήταν.\nνα ξεκινησουμε με τα βασικα.... πες μου 4 λογους που αγορασες το συγκεκριμενο αμαξι σε παρακαλω...\nΔεν έχει κανένα θέμα ημερομηνία λήξης. Μην δίνεις σημασία.\nΔηλαδη για να έχεις VW diesel πρεπει να έχεις και διαγνωστικό και γνώσεις υπολογιστή; Sent from my iPhone using Tapatalk\ngolf 5 χερουλια πορτας\nΩραιος.ευχαριστω για την πληροφορια\nGolf 1. Δεν είχε και τίποτα να χαλάσει όμως Sent from my iPad using Tapatalk


Aridaia365: Δ. Μπινος: Καλώ τον Δήμαρχο Αλμωπίας κ. Μπάτση, να εγκαταλείψει την τακτική των μηνύσεων και των απειλών\nΔ. Μπινος: Καλώ τον Δήμαρχο Αλμωπίας κ. Μπάτση, να εγκαταλείψει την τακτική των μηνύσεων και των απειλών\nΤΟΠΟΘΕΤΗΣΗ ΤΟΥ ΔΗΜΗΤΡΗ ΜΠΙΝΟΥ, ΕΠΙΚΕΦΑΛΗΣ ΤΟΥ ΣΥΝΔΥΑΣΜΟΥ "Η ΑΛΜΩΠΙΑ ΤΗΣ ΚΑΡΔΙΑΣ ΜΑΣ", ΣΤΗ ΣΥΝΕΔΡΙΑΣΗ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ (23/06/2020)\nΣτη θητεία μου ως Δήμαρχος δέχτηκα αυστηρή κριτική από τα τοπικά Μέσα Ενημέρωσης, που πολλές φορές άγγιζε την υπερβολή και την ακρότητα. Στο δικό μου μυαλό, όλα αυτά οδήγησαν πολλές φορές στην απογοήτευση και την πικρία, γιατί από την πλευρά μου, στόχος μου ήταν και είναι σε όλη την πορεία μου, να βοηθήσω τον τόπο μου με τα όποια λάθη που φυσικά θα έκανα στην άσκηση των καθηκόντων μου.\nΠοτέ όμως δεν ποι5νικοποίησα την όλη διαδικασία και δεν οδήγησα κανέναν στις αίθουσες των δικαστηρίων, ακόμα και όταν οι επιθέσεις έγιναν προσωπικές και ξέφυγαν από την πολιτική κριτική. Και φυσικά απαιτείται η πρέπουσα δεοντολογία στη δημοσιογραφία και γι' αυτό αυτή δεν μπορεί να ασκείται από όσους δεν έχουν την ιδιότητα του δημοσιογράφου.\nΚαλώ τον Δήμαρχο Αλμωπίας κ. Μπάτση, να εγκαταλείψει την τακτική των μηνύσεων και των απειλών και να λειτουργήσει επιτέλους ενωτικά στην κοινωνία. Να ασχοληθεί με τα ουσιαστικά προβλήματα του Δήμου, να σταθεί δίπλα στους πολίτες και τους επαγγελματίες, που αυτή τη στιγμή αντιμετωπίζουν μεγάλα οικονομικά και όχι μόνο προβλήματα λόγω της πανδημίας και να στηρίξει τους τομείς του τουρισμού και της αγροτικής παραγωγής που πλήττονται ανεπανόρθωτα.\nΑνώνυμος 23 Ιουνίου 2020 - 10:17 μ.μ.\nΡε δε μαζεύεται λίγο. Πιες καμία σουρωτη ΤΕΛΕΙΩΣΕΣ. Τι δεν καταλαβαινεις\nΑνώνυμος 23 Ιουνίου 2020 - 10:31 μ.μ.\nΣας ποναει ο μπινος.Τελικα αποδεικτηκε πολυ καλυτερος απο τον χρηστακη.Ο Μπινος εκπρωσωπει ενα μεγαλο μερος της Αλμωπιας και σαν αντιπολητευση και ως πρωην δημαρχος.Καλα κανει λοιπον και μιλαει ...τουλαζιστον αυτος δεν ειναι αποστατης.\nΑνώνυμος 23 Ιουνίου 2020 - 10:32 μ.μ.\nΟ Δικος μας μουγκα ....τοσα κρουσματα ουτε μια δηλωση.Μονο τις καμερες ηξερε να φερνει στην φουστανη...\nΑνώνυμος 23 Ιουνίου 2020 - 10:44 μ.μ.\nΝΑΙ ΡΕ ΤΩΡΑ ΕΧΟΥΜΕ ΤΟΝ ΜΠΑΤΣΗ. ΚΑΤΑΝΤΙΑ. ΠΕΜΠΤΟΣ ΘΑ ΒΓΕΙ Ο ΧΡΗΣΤΑΡΑΣ ΑΝ ΜΠΟΡΕΣΕΙ ΝΑ ΚΑΝΕΙ ΨΗΦΟΔΕΛΤΙΟ.\nΑνώνυμος 23 Ιουνίου 2020 - 10:35 μ.μ.\nΣΑΝ στεναχορημενο παιδάκι κανει\nκοιτα μπαμπα τι καλο παιδι που ημουνα\nτωρα γιατι δεν μαλωνετε και τον χρηστακη?\nποιος ο μινος?\nπου δεν αφησε παρκο για παρκο\nοσο για τον νυν...νταξ πεζοδρομοι με κορδελας και γλαστρες που τσουλάνε\nγια γελια είστε μπρε\nΑνώνυμος 23 Ιουνίου 2020 - 11:00 μ.μ.\nπου να αρχίσει δηλαδή η σοβαρή κριτική ! Θα μας μαλώσει όλους ο Μπατσης.Μπορεί και φυλακή να βάλει τον κόσμο....\nΓιατί έχει δυνατά μπράτσα .Αυτός είναι άνδρας.Μέχρι και στο εργοτάξιο αυτός βάζει τάξη! Τι δεν το πιστεύεται ότι πάει προσωπικά ο ίδιος και βοηθάει? Πιστέψτε το.Είναι μπρατσαρας! Δοξάστε τον.\nΑνώνυμος 24 Ιουνίου 2020 - 12:49 π.μ.\nΘυμασαι Μπινο τι εγραφε για σενα ο αλλος; και ξαφνικα γινατε κολλητοι. Πως εγινε; κατεβηκε το Αγιο Πνευμα;\nΑνώνυμος 24 Ιουνίου 2020 - 1:26 π.μ.\nΟ Μπάτσης πότε αναλαμβάνει κανονικά; Είναι κανονικός Δήμαρχος;\nΑνώνυμος 24 Ιουνίου 2020 - 9:14 π.μ.\nΔέχτηκε κριτική από ποιον δημοσιογράφο και καλά ο Μπίνος. Θα μας τρελάνει. Από το πρωί μέχρι το βράδυ τον δόξαζε και συνεχίζει να τον κάνει μετάνοιες ο πληρωμένος κολαουζος.\nΑν ήσουν αυτό που μας λες με αμείωτο Ρυθμό έξι χρόνια θα ήσουν στην θέση του δημάρχου και όχι τρίτος και καταιδρομενος.\nΡούφα το αυγό σου Δημήτρη και δεν μας πείθεις.\nΑυτά για καμία διακοσιαρια παρατρεχαμενους σου που σε λιβανιζουν ακόμα.\nΕίσαι στην θέση που σου αξίζει. Στον πάτο.\nΑνώνυμος 24 Ιουνίου 2020 - 10:05 π.μ.\nOk Μπάτσης News μας πείσατε!!Μονο που στον πάτο είναι πλέον ο Μπάτσης και οι εκλεγμένοι του όλοι πλην του Γιάντση είναι ΚΑΤΩΤΕΡΟΙ ΤΩΝ ΠΕΡΙΣΤΑΣΕΩΝ!!!?(\nΑνώνυμος 24 Ιουνίου 2020 - 2:12 μ.μ.\nΟ γιντσης είναι από το γαρεφη ξάδερφος μου!!!\nΑνώνυμος 24 Ιουνίου 2020 - 9:39 μ.μ.\nΤι λες; Χωριατης και ο γιαντσης;


Οι επιστήμονες συλλέγουν ενέργεια από ραδιοκύματα για τη λειτουργία wearable συσκευών - E-MOTIONS.GR Follow @e_motionsgr\n«Χρησιμοποιούμε την ενέργεια που ήδη μας περιβάλλει – τα ραδιοκύματα είναι παντού, όλη την ώρα», δήλωσε ο βασικός συγγραφέας, Huanyu Larry Cheng.\nΓια παράδειγμα, κάθε φορά που καλούμε κάποιον ή όταν συνδεόμαστε σε έναν ιστότοπο, τα ηλεκτρομαγνητικά κύματα (EM Waves) εξαπλώνονται, εκτός εάν μπλοκαριστούν από ένα αντικείμενο. Κάθε δευτερόλεπτο, δισεκατομμύρια άνθρωποι πραγματοποιούν τηλεφωνικές κλήσεις, βομβαρδίζουμε με κύματα EM όπου κι αν πηγαίνουμε. Αυτά τα κύματα, αν και διαθέτουν πολύ μικρή ισχύ, μπορούν να είναι πηγές ενέργειας.\nΟι επιστήμονες ανέπτυξαν μια ευέλικτη κεραία ικανή να μεταδίδει ασύρματα δεδομένα που συλλέγονται από αισθητήρες παρακολούθησης υγείας. Η σχεδίαση του συστήματος του επιτρέπει να διατηρεί τις λειτουργίες της συχνότητας ακόμα και όταν είναι τεντωμένο, λυγισμένο ή στριμμένο. Αυτό το σύστημα συνδέεται έπειτα σε ένα ελαστικό κύκλωμα, δημιουργώντας μια κεραία ικανή να μετατρέπει ενέργεια από τα κύματα EM σε ηλεκτρική.\nΑυτή η ηλεκτρική ενέργεια μπορεί να χρησιμοποιηθεί για την τροφοδοσία ασύρματων συσκευών ή για τη φόρτιση συσκευών αποθήκευσης ενέργειας, όπως μπαταρίες.\nΣύμφωνα με τον Cheng, σε σύγκριση με άλλες πηγές, παράγεται λιγότερη ενέργεια, ωστόσο, το σύστημα μπορεί να παράγει ισχύ συνεχώς – ένα σημαντικό πλεονέκτημα.\nPreviousΓάλλος αστροναύτης ευχήθηκε για τα 200 χρόνια από την Επανάσταση


Αγνώριστη η Σάγια στο κέντρο της Αθήνας - Φωτογραφίες ντοκουμέντο - News - Youweekly\nΑγνώριστη η Σάγια στο κέντρο της Αθήνας - Φωτογραφίες ντοκουμέντο\nΔεν καταλάβαμε ότι είναι αυτή\nΟ φωτογραφικός φακός του Youweekly εντόπισε και απαθανάτισε την Σάγια στο κέντρο της Αθήνας σε μια ξεχωριστή εμφάνιση, σε σημείο μάλιστα να είναι σχεδόν αγνώριστη.\nΗ τραγουδίστρια τον τελευταίο καιρό κρατάει σχετικά χαμηλό προφίλ και είναι μακριά από τα πολλά φώτα της δημοσιότητας.\nΗ κάμερα την τσάκωσε με μια.. βαλίτσα στο χέρι, με όλους εμάς να αναρωτιόμαστε για που το έβαλε. Ωστόσο, είναι casual ντυμένη.\nΓια την βόλτα της επέλεξε να φορέσει αθλητικά παπούτσια, αθλητικό κολάν, ένα κατάλευκο μπουφάν και ένα μαύρο backpack. Φυσικά, δεν λείπει η μάσκα προστασίας. Παράλληλα, ο φακός εντόπισε και τον Πέτρο Κωστόπουλο σε ένα εστιατόριο.\nΚωνσταντίνα Σπυροπούλου: Την «τσάκωσε» ο φωτογραφικός φακός! Έτσι είναι το σώμα της χωρίς ίχνος ρετούς!\nΚωνσταντίνος Αργυρός: Ο φωτογραφικός φακός τον «έπιασε» στον πλευρό πρώην παίκτριας του Survivor!


Ο τελικός του «MasterChef» είναι ανδρική υπόθεση – Όσα δεν ξέρετε για τους φιναλίστ (vids) | Reader.gr\nΚυρ, 24/05/2020 - 09:59\nΤα spoilers έχουν προδώσει τους δύο παίκτες που φτάνουν τελικό.\nΣτο φετινό κύκλο του «MasterChef» τα spoilers έχουν πρωταγωνιστικό ρόλο. Καθώς το ενδιαφέρον είναι μεγάλο και η τηλεθέαση «χτυπά» κόκκινο, όλες οι εκπομπές ασχολούνται με το ριάλιτι μαγειρικής και προσπαθούν να βγάζουν «διαρροές» που σίγουρα ενδιαφέρουν το κοινό.\nΈτσι, εδώ και κάποιες εβδομάδες, έχει γίνει γνωστό ότι Σταύρος Βαρθαλίτης και Σταυρής Γεωργίου θα βρεθούν στο μεγάλο τελικό και θα διεκδικήσουν τη θέση του νέου «MasterChef». Πρόκειται για δύο παίκτες που για πολλούς ήταν φαβορί και που μόνο έκπληξη δεν προκαλεί το ότι έφτασαν σε αυτό το σημείο. Μάλιστα, η Φαίη Σκορδά, μέσα από το «Πρωινό» του ΑΝΤ1, αποκάλυψε ότι ο Σταύρος έχει προβάδισμα στις δοκιμασίες του τελικού, όμως έχει μεγάλο ενδιαφέρον να γνωρίσουμε τους δύο φιναλίστ.\nΟ Σταύρος Βαρθαλίτης έχει σχολιαστεί ιδιαίτερα για το στυλ του, τόσο από τους συμπαίκτες του όσο και από τους κριτές του ριάλιτι. Άνετος και με αυτοπεποίθηση, υπόσχεται να κερδίσει το έπαθλο του διαγωνισμού και, όπως φαίνεται, είναι πολύ κοντά στην πηγή. Από τα 15 του ήθελε να ασχοληθεί με τη μαγειρική και ήξερε ότι θα τον κερδίσουν οι κουζίνες.\nΣτο διαγωνισμό ήρθε, όπως έχει πει, για να συνδυάσει δύο πράγματα, που του αρέσουν ιδιαίτερα στη ζωή του: τη μαγειρική και την τηλεόραση. Άλλωστε, το είχε δοκιμάσει και παλαιότερα, στο «Ζητείται σεφ» του ΑΝΤ1. Αυτή τη φορά, σκοπεύει μέσα από το «MasterChef», να πάρει ό,τι καλύτερο μπορεί, από νέες γεύσεις, γνώσεις μέχρι και ευκαιρίες, που θα του εμφανιστούν μετά το διαγωνισμό.\nΤην περασμένη εβδομάδα, αποκάλυψε ότι θέλει να αποκτήσει το δικό του κανάλι στο YouTube. Όσον αφορά στα προσωπικά του, οι φήμες τον θέλουν να έχει αναπτύξει ειδύλλιο με τη συμπαίκτριά του Μάρλεν.\nO Σταυρής Γεωργίου, από την άλλη, είναι ένα τελείως διαφορετικός τύπος. Στα 25 του έχει καταφέρει να δουλέψει σε κουζίνες μεγάλων εστιατορίων και είναι ο λόγος που τον οδήγησε στο «MasterChef». Έχοντας ως μοναδικό σκοπό να φτάσει στον τελικό και να κερδίσει, ο Κύπριος χαρακτηρίζεται ως «μοναχικός λύκος», κοιτάζοντας αποκλειστικά τον στόχο του.\nΑν και μερικές φορές έχει προκαλέσει με τη συμπεριφορά του, όλοι αναγνωρίζουν τις μαγειρικές του ικανότητες, ενώ, για τους περισσότερους, ήταν από την αρχή το μεγάλο φαβορί για τον φετινό τίτλο. Αν και σπάνια μιλά για τα προσωπικά του και «ανοίγεται», οι φωτογραφίες του στο Instagram αποδεικνύουν ότι είναι full in love με μία μελαχρινή καλλονή.


ΧΡΟΝΙΚΑ: Αγωγή κατά του Δ. Κυριαζίδη (ΝΔ) κατέθεσε η Χ.Α- Θίχτηκε γιατί την αποκάλεσε "εγκληματική οργάνωση"\n300.000 από τον βουλευτή της ΝΔ και να προχωρήσει σε ανακοίνωση - ανασκευή των λεχθέντων του.\nΗ δήλωση του Δ.Κυριαζίδη στον ΒΗΜΑ 99,5 (21/9) έγινε μετά το έντονο φραστικό επεισόδιο που είχε σημειωθεί την προηγουμένη στη Βουλή μεταξύ του ίδιου και χρυσαυγιτών βουλευτών σχετικά με τη σημαία και τη χρήση της.\nΌλοι καταγγέλλουμε τους κουκουλοφόρους, αλλά εδώ έχουμε μία διαφανή κουκούλα πιο επικίνδυνη που πρέπει να ξεσκεπάσουμε, δήλωσε ο βουλευτής της ΝΔ.\nΑναρτήθηκε από Xronika στις 3:10 μ.μ.


Αν είχε επικρατήσει ο ανδρεοπαπανδρεϊσμός το 1967 - Σελίδα 2 - Phorum.com.gr\nΜη αναγνωσμένη δημοσίευση από Leporello » 25 Αύγ 2018, 14:35\n25 Αύγ 2018, 14:30\nMη μου πείς και πως όταν λέει Γιώργαρος, δεν εννοεί τον Καραϊσκάκη, αλλά τον Παπαδόπουλο!\nΜη αναγνωσμένη δημοσίευση από alekhine » 25 Αύγ 2018, 14:36\nΜη αναγνωσμένη δημοσίευση από perseus » 25 Αύγ 2018, 17:06\nΡε Λεπο πιο κουμμουνι πας μονος σου σε γκουλαγκ...\nΜη αναγνωσμένη δημοσίευση από wooded glade » 26 Αύγ 2018, 01:31\nΔεν ξέρουν την ατμόσφαιρα που επικρατούσε εκείνη την περίοδο μερικοί και γράφουν ότι τους κατεβαίνει.\nΓια τον πολύ κόσμο στα χρόνια της αποστασίας ο Άντριου ήταν -περίπου- περίπτωση Άδωνι τηλεοπτικού αστέρος σημερινού και οι εχθροί του ήταν -περίπου- περίπτωση Πολάκη άρχοντα του τουϊτερ σημερινού (π.χ. στρατηγός Κουρούκλης με τα 114 κεφάλια).\nΟι της αντιπάλου παρατάξεως έλεγαν βέβαια ότι θα φέρει τα όπλα του Μάρκου από το βουνό.\nΑλλά ο Αντρέας - πασοκικός γκουρού δεν υπήρχε ακόμα, δεν είχε δικό του κόμμα. Είχε βέβαια μαζί με τη μάμυ κυριαρχήσει πλήρως επί του γεροξεκουτίξ στο Καστρί, αλλά γκουρού δεν είχε χρησθεί ακόμα, να συντάσσει αυτός το κυβερνητικό πρόγραμμα του πατρός. Εκκολαπτόμενος γκουρού ναι, ήταν.\nΡωτάω λοιπόν, όσους ενδεχομένως ξέρουν πρόσωπα και πράγματα, τι πραγματικά θα βλέπαμε από ένα καθεστώς γεροξεκουτίξ-Άντριου που θα προέκυπτε το Μάϊο του 1967 ;\nΈχω μία γνώμη, τη γνώμη των πρωταγωνιστών της επαναστάσεως (που του έδωσαν βέβαια διαβατήριο για τη Σουηδία μετά). Δεν έχω όμως όλο το τοπίο.\nΜη αναγνωσμένη δημοσίευση από Μπίστης » 28 Αύγ 2018, 13:22\nΜην ζητάς βοήθεια, εσύ είσαι ο γκουρού των 70ς, ζωγράφισε ελεύθερα και πες μας και πως (αν) επηρρεάστηκε το πρωτάθλημα της Α Εθνικής από τον κοινοβουλευτικό αναβρασμό.\nΘες (επίσης) να πεις πως ο γεροξεκουτίξ είχε χάσει την ικανότητα να είναι Παπατζίξ όπως τον είχες χαρακτηρίσει σε άλλο νήμα ;\nΩραίοι οι παραλληλισμοί με Άδωνι & Ουρακοτάγκο !\nΜη αναγνωσμένη δημοσίευση από Golden Age » 28 Αύγ 2018, 15:31\nΟ Ανδρέας θα 'διωχνε το βασιλιά και θα το 'παιζε "αδέσμευτος" μέχρι που θα είχε το τέλος του Νταούντ Χαν απο αυτούς τους οποίους θα έκανε συνεξουσία. Και θα ακολουθούσε η ίδια κατάσταση απο τους κομμουνιστές.\nΜη αναγνωσμένη δημοσίευση από wooded glade » 29 Αύγ 2018, 05:19\n28 Αύγ 2018, 15:31\nΈχουμε δει έργα από τον Άντριου, ων ουκ έσται αρχή και τέλος.\nΠαίζει δυνατά κατά τη γνώμη μου αυτό αν και με Άντριου κανείς δεν ξέρει (όπως και με την κα Παπακάωστα !)\nΑλλά, υπάρχει και μεγάλο αλλά:\n2.5 εκατομμύρια ψηφοφόροι θα ψήφιζαν για καθεστώς Νταούντ Χαν πως το λές τον Μάϊο του 1967 ;\nΕγώ κάτι τέτοιο δεν θυμάμαι. Η ΕΔΑ θα ψήφιζε κατ' ευθείαν Μόσκοβιτς βέβαια, κάποιους λαϊκομετωπικούς ψηφοφόρους του κέντρου συναντούσες αραιά και που.\nΟ Άντριου δεν ήλεγχε.\nΔεν ήταν βέβαια και κανένας κοινός αντάρτης τύπου σύγχρονου Λαφαζάνη αντάρτη του Τσίπρα. Αν ήταν έτσι θα έλεγαν "ε να και ένας αντάρτης που υπάρχει στο κόμμα του γέρου" και θα τελείωνε εκεί, ή μάλλον δεν θα είχε αρχίσει.\nΔεν ήταν όμως κοινός αντάρτης και γι αυτό προκύπτει παζλ.\nΤο 67 εγώ θυμάμαι ότι οι κεντρώοι ήθελαν όλοι Europe συν γυναιξί και τέκνοις και ΝΑΤΟ βέβαια.\nΜάλιστα τα παπανδρεϊκά ΝΕΑ για να δείξουν ότι ελέγχεται η κατάσταση είχαν δημοσιεύσει το Φεβρουάριο του 1967 μία συνέντευξη αξιωματούχου του ΝΑΤΟ άκρως εγκωμιαστική του George Papandrews. Για την πιθανολογούμενη δικτατορία έγραφαν "δεν γίνονται σε μία χώρα του ΝΑΤΟ τέτοια πράγματα".\nΤελευταία επεξεργασία από το μέλος wooded glade την 29 Αύγ 2018, 05:37, έχει επεξεργασθεί 1 φορά συνολικά.\nΜη αναγνωσμένη δημοσίευση από wooded glade » 29 Αύγ 2018, 05:34\nΉρθε η μεγάλη ώρα νομίζω το πχόρουμ.com.gr, incorporating πχόρουμ.gr, να απαντήσει στο ερώτημα:\nΠοιος είχε δίκιο, η επανάστασις ή η αντεπανάστασις ;\nΤέρμα στις παπαγαλίες "χούντα" από τη μία και "γειά σου Γιώργη Παπαδόπουλε" από την άλλη.\nΠρέπει να προηγηθούν ωρισμένα επεξηγηματικά του ερωτήματος.\nΠρώτον ως επανάστασις ορίζονται οι κυβερνήσεις Κόλλια-Παπαδόπουλου μέχρι την 12η Δεκεμβρίου 1967, Παπαδόπουλου-Ζωϊτάκη, Παπαδόπουλου-Αγγελή. Ο αόρατος είναι εκτός.\nΔεύτερον ως αντεπανάστασις ορίζονται όλοι οι διαφωνούντες, από Καραμανλή μέχρι ΜΛΚΚΕ-ΚΚΕΜΛ.\nΕπίσης, δεν μας ενδιαφέρει τι έγινε κατά την διάρκεια της επαναστάσεως. Ούτε τα θετικά, φώτα παραλιακών κέντρων-συναυλίες Γιεχούντι Μενουχίν-αγροτικά χρέη, ούτε τα αρνητικά, στρατιωτικός νόμος-συλλήψεις-εκτοπίσεις-λογοκρισία. Αυτά έγιναν ως έγιναν, δικαιολογημένα ή αδικαιολόγητα.\nΕπίσης δεν μας ενδιαφέρει τι έγινε μετά, στα χρόνια της μεταπολίτευσης. Διότι το καθεστώς θα μπορούσε να είχε πέσει με διαφορετικό τρόπο και να ήταν άλλες οι εξελίξεις (χειρότερες ή καλύτερες).\nΕπίσης δεν μας ενδιαφέρει πόσοι υποστήριζαν την επανάσταση. Πρακτικά κανένας λέω εγώ πλην πραιτωριανών φρουρών, αλλά αυτό από μόνο του δεν σημαίνει καθόλου ότι ορθώς δεν υπεστηρίζετο η επανάστσασις.\nΤο ερώτημα είναι ουσιαστικά με βάση τα έως 20/4/1967 διαδραματιζόμενα ποιός είχε δίκιο ;\nΜη αναγνωσμένη δημοσίευση από Cloud87 » 29 Αύγ 2018, 10:56\nΔίκιο είχε η αντεπανάστασις. Και λίγο ο αόρατος.\nΜη αναγνωσμένη δημοσίευση από Μπίστης » 29 Αύγ 2018, 12:36\n29 Αύγ 2018, 05:34\nΚάτσε να γυρίσει ο Νικόλας με το καλό ...\nΜη αναγνωσμένη δημοσίευση από Golden Age » 29 Αύγ 2018, 14:45\n29 Αύγ 2018, 05:19\nΟ ΑΓΠ στην αρχή θα το 'παιζε "Μακάριος". Θα έκανε τον πατέρα του ΠτΔ, αφού προηγουμέως θα 'χε προηγηθεί δημοψήφισμα που θα καταργούσε τη μοοναρχοαπολυταρχίαααα. Θα έκανε μια ψευτοέξοδο απο το ΝΑΤΟ και θα είχε κατα νου κάπου παρακάτω να ξαναεντάξει τη χώρα στο ΝΑΤΟ για να κάνει ότι έκανε στη δεκαετία του '80.\nΣτο διάστημα εκείνο όμως θα νομιμοποιούνταν το ΚΚΕ, θα επέστρεφε ο Κολιγιάννης, θα τους έβαζε συγκυβέρνηση για να τον στηρίξουν στον "κοινωνικό μετασχηματισμό" (καθότι την ΕΚ δεν θα την εμπιστευόταν), θα προέκυπταν σταδιακά "εσωτερικά προβλήματα" στη συγκυβέρνηση, θα ξεκινούσε "επαναστατική διαδικασία" και ο ΑΓΠ στην καλύτερη θα είχε την τύχη του Κερένσκυ, στη χειρότερη του Νταούντ Χαν.\nΘα 'βγαινε μετά ο Κολιγιάννης, θα λεγε "χο χο χο, τους τη φέραμε, πίστεψαν οι αστοί ότι θα συγκυβερνούσαμε δημοκρατικά μαζί τους". Μέχρι και ο Ηλιού θα εξαναγκαζόταν να συμβιβαστεί μαζί τους (ενδεχομένως η ΕΔΑ να εξελισσόταν σε πολιτικό σχήμα "με πρωτοπορεία το κόμμα του αγώνα" κι απο εκεί και πέρα τα υπόλοιπα κόμματα δεν θα χρειαζόντουσαν), αλλιώς θα κινδύνευε να έχει την τύχη των Μενσεβίκων.\nΜη αναγνωσμένη δημοσίευση από wooded glade » 29 Αύγ 2018, 15:04\n29 Αύγ 2018, 14:45\nΜ' αυτά και μ' αυτά το έφτασες στο 2022 εσύ το θέμα.\nΟ Γεώργιος Παπανδρέου πάντως ετοιμαζόταν για ταξίδι στη Μόσχα και ο υιός Παπανδρέου ήταν βέβαια το "μαύρο πρόβατο".\nΑλλά και τότε ο ποδόγυρος ήταν η κύρια ασχολία του βέβαια - με δύο σκοραρίσματα τότε μάλιστα έναντι ενός της τελευταίας δεκαετίας.\nΔεν τα πιστεύω τα κερενσκικά εγώ -ειδικά χωρίς τον Αντρέα ακόμα αρχηγό- αλλά είναι μυστήριο.\nΤο ΚΚΕ πάντως σε καμία περίπτωση δεν ήταν σε κανενός το πρόγραμμα να νομιμοποιηθεί. Εάν δε είχε συνεχίσει το προαπριλιανό δημοκρατικό καθεστώς και φτάναμε στο 1974, ουδείς θα είχε ασχοληθεί.\nΠάντως εγώ για το επίμαχο θέμα προσέβλεπα περισσότερο στη βοήθεια κάποιων ευγενώς προσφερομένων πασόκων.\nΞέρω ότι τους φέρνω και σε δίλημμα. Αν πουν "όχι δεν έτρεχε τίποτα κερενσκικώς", τότε η εικόνα του Andrew σοσιαλιστή ηγέτη τεραστίου ποολιτικού μεγέθους ξεθωριάζει. Αν πουν "ναι έτρεχε" τότε έκοντες άκοντες δικαιώνουν τον Πατακό.\nΈνα άλλο παραλειπόμενο είναι και ο τελευταίος λόγος του Γεωργίου Παπανδρέου, τον Μάρτιο του 1967, στο Εμπορικό Επιμελητήριο Πειραιώς.\nΣ' αυτόν τον λόγο ο γέρος είχε επιτεθεί με σφοδρούς χαρακτηρισμούς τόσο κατά της ΕΡΕ όσο και κατά της ΕΔΑ.\nΜη αναγνωσμένη δημοσίευση από Golden Age » 29 Αύγ 2018, 15:23\nΟι προαπριλιαοί "πασόκοι" ήταν κάποιες μειοψηφίες. Αριστερή πτέρυγα της ΕΚ δήλωνε ο Φουράκης σε ένα βιβλίο του για τον Σιωνισμό. Άντε ήταν και ο Αντώνης Καρράς και ο ΑΣΠΙΔΑ.\nΟι πασόκοι ως πλειοψηφικό ρεύμα όμως, ήταν εκσυγχρονιστικό προϊόν του εκδημοκρατισμού της Αριστεράς που πέτυχε ο Γεώργιος Παπαδόπουλος, ο εκσυγχρονιστής. Οι Απριλιανοί ήταν οι πραγματικοί εκσυγχρονιστές. Πήρανε τη χώρα απο τη δεκαετία του '30 και την πήγαν 4 δεκαετίες μπροστά.\nΑυτοί ήταν οι πραγματικοί εκσυγχρονιστές και όχι οι ψεύ-τό-εκσυγχρονιστές λαμόγια του χρηματηστηρίου, τα οποία ουδεμία απολύτως σχέση δεν έχουν με τις αρχές, τις αξίες, τα ήθη, τις ιδέες, τα ιδεώδη και τα ιδανικά του εκσυγχρονισμού. Το Σημιτιστάν δεν ήταν πραγματικοί εκσυγχρονιστές.\nΤελευταία επεξεργασία από το μέλος Golden Age την 29 Αύγ 2018, 15:31, έχει επεξεργασθεί 1 φορά συνολικά.\nΜη αναγνωσμένη δημοσίευση από wooded glade » 29 Αύγ 2018, 15:27\n29 Αύγ 2018, 15:23\nΟι προαπριλιαοί "πασόκοι" ήταν κάποιες μειοψηφίες. Αριστερή πτέρυγα της ΕΚ δήλωνε ο Φουράκης σε ένα βιβλίο του για τον Σιωνισμό. Άντε ήταν και ο Αντώνης Καράς και ο ΑΣΠΙΔΑ.\nΤο πασόκιο -ως πασόκιο- ρε τρελέ ήταν απόρροια της προδοσίας της Κύπρου.\nΤι να εκσυγχρονίσει ;\nΤην τρωκτικότητα στο δημόσιο ;\nΜη αναγνωσμένη δημοσίευση από ΓΑΛΗ » 29 Αύγ 2018, 15:33\nΟ ανδρεοπαπανδρεϊσμός του '80 βασίστηκε στο σινιέ ακριβοπληρωμένο κοστούμι "πρασινοφρουρός-φαντασιακός αγωνιστής" που μπορούσε να φορέσει ο κάθε πικραμένος και γι' αυτό είχε αυτήν την επιτυχία.\nΤο κοινωνικοπολιτικό μέτρο του '60 ήταν άλλο, οπότε και ο αντίστοιχος ανδρεοπαπανδρεϊσμός θα ήταν τελείως άλλο πράγμα.\nΝέα δημοσίευση Φανταζεστε να ειχαν επικρατησει αυτοι στον συμμοριτοπολεμο ;\nΤελευταία δημοσίευση από metaxoskolikas « 14 Αύγ 2018, 19:08\nαπό under » 14 Αύγ 2018, 12:34 » σε Εσωτερική Πολιτική\n14 Αύγ 2018, 19:08


ΣΗΜΑΝΤΙΚΑ NEA: Ας αναλύσουμε τον Εκλογικό Νόμο για να δούμε ΠΩΣ θα ψηφίσουμε ΣΟΦΑ....\nΑς αναλύσουμε τον Εκλογικό Νόμο για να δούμε ΠΩΣ θα ψηφίσουμε ΣΟΦΑ....\nΤα κόμματα που θα πάρουν < 3% και ΔΕΝ εισέρχονται στη Βουλή, παίζουν ΕΜΜΕΣΩΣ ρόλο ΚΛΕΙΔΙ για την αυτοδυναμία...\nΕπειδή ήδη προεξοφλείται ποιος θα είναι ο νικητής των εκλογών της 7ης Ιουλίου, το ερώτημα όμως που «καίει» είναι το αν η Ν.Δ. θα εξασφαλίσει την πολυπόθητη αυτοδυναμία…\nΠολλά έχουμε διαβάσει και ακούσει για τον εκλογικό νόμο, για την αυτοδυναμία, για τον τρόπο κατανομής των βουλευτικών εδρών κ.λ.π.\nΟι βουλευτικές εκλογές του Ιουλίου δίνουν την ευκαιρία να δούμε τον εκλογικό νόμο (με βάση τον οποίο θα γίνουν οι εκλογές αυτές) σε βάθος και να αναλύσουμε τα σημαντικά του σημεία.\nΤο εκλογικό αποτέλεσμα καθορίζεται από το νόμο 3231, όπως αυτός εκδόθηκε στο φύλλο 45 της εφημερίδας της κυβερνήσεως την 11η Φεβρουαρίου 2004, σε συνδυασμό με τον νόμο 3636, όπως αυτός εκδόθηκε στο φύλλο 11 της εφημερίδας της κυβερνήσεως την 1η Φεβρουαρίου 2008.\nΤο εκλογικό σύστημα καθορίζεται στη βάση του, από το νόμο 3231, αφού επί της ουσίας, ο νόμος 3636, το μόνο που κάνει είναι να δώσει 50 έδρες επιπλέον στο πρώτο κόμμα, σε αντίθεση με το νόμο 3231, που έδινε επιπλέον 40 έδρες στο πρώτο κόμμα.\nΗ αλλαγή αυτή έγινε από τον σημερινό πρόεδρο της Δημοκρατίας, Π. Παυλόπουλο.\nΤους νόμους αυτούς μπορεί να τους βρει και να τους διαβάσει κάποιος εδώ\nΤο άρθρο 5 του νόμου 3231 αναφέρει τα ακόλουθα:\n«Στην κατανομή των εδρών των εκλογικών περιφερειών, καθώς και των εδρών επικρατείας συμμετέχουν οι συνδυασμοί κομμάτων, οι συνδυασμοί συνασπισμών κομμάτων, οι συνδυασμοί ανεξαρτήτων, καθώς και οι μεμονωμένοι υποψήφιοι που συγκεντρώνουν στην επικράτεια ποσοστό εγκύρων ψηφοδελτίων, τουλάχιστον ίσο με το τρία τοις εκατό (3%) του συνόλου των εγκύρων ψηφοδελτίων που έλαβαν στην επικράτεια, όλοι οι εκλογικοί σχηματισμοί.»\nΜε απλά λόγια, όποια κόμματα συγκεντρώνουν > 3% των έγκυρων ψηφοδελτίων, «μπαίνουν» στη Βουλή.\nΣτη περίπτωση αυτή, το ποσοστό υπολογίζεται σε σχέση με τον συνολικό αριθμό όσων ψήφισαν έγκυρα σε όλη τη χώρα.\nΜία αξιοσημείωτη παρατήρηση είναι, πως στα μη έγκυρα ψηφοδέλτια συγκαταλέγονται, εκτός από τα άκυρα, και τα λευκά.\nΑυτό καθορίστηκε με το Προεδρικό Διάταγμα 26 του 2012, στο άρθρο 98.\nΠάμε, τώρα, να δούμε τον τρόπο υπολογισμού των εδρών.\nΣτο άρθρο 1 του νόμου 3636, αναφέρονται τα ακόλουθα:\n«1. Για τον καθορισμό των εδρών που δικαιούται κάθε εκλογικός σχηματισμός, το σύνολο των ψήφων που συγκέντρωσε στην Επικράτεια πολλαπλασιάζεται με τον αριθμό 250.\nΤο γινόμενό τους διαιρείται με το άθροισμα των έγκυρων ψηφοδελτίων, που συγκέντρωσαν στην Επικράτεια, όσοι σχηματισμοί συμμετέχουν στην κατανομή των εδρών, σύμφωνα με τις διατάξεις του άρθρου 5.\nΟι έδρες που δικαιούται κάθε σχηματισμός στην Επικράτεια είναι το ακέραιο μέρος του πηλίκου της διαίρεσης.\nΑν το άθροισμα των ως άνω ακέραιων μερών των πηλίκων υπολείπεται του αριθμού 250, τότε παραχωρείται, κατά σειρά, ανά μία έδρα και ως τη συμπλήρωση αυτού του αριθμού στους σχηματισμούς, των οποίων τα πηλίκα εμφανίζουν τα μεγαλύτερα δεκαδικά υπόλοιπα.\n2α. Στο αυτοτελές Κόμμα, που συγκέντρωσε το μεγαλύτερο αριθμό έγκυρων ψηφοδελτίων στο σύνολο της Επικράτειας, παραχωρούνται, επιπλέον των εδρών που λαμβάνει, σύμφωνα με την παράγραφο 1, πενήντα (50) ακόμη έδρες, οι οποίες προέρχονται από εκλογικές περιφέρειες, στις οποίες έχουν παραμείνει αδιάθετες έδρες μετά την ολοκλήρωση της διαδικασίας, που προβλέπεται από τις διατάξεις του άρθρου 8.»\nΑς δούμε τι λέει η παράγραφος 2α, που είναι και η πιο ευκολονόητη.\nΜε απλά λόγια, όποιο κόμμα κερδίσει τις εκλογές, παίρνει επιπλέον 50 έδρες.\nΤα κόμματα διαμοιράζονται 250 έδρες.\nΟ διαμοιρασμός των 250 εδρών γίνεται αναλογικά, αλλά επειδή το πρώτο κόμμα παίρνει επιπλέον 50 έδρες, το εκλογικό σύστημα έχει τη μορφή ενισχυμένης αναλογικής.\nΠάμε τώρα στα δύσκολα της παραγράφου\n1. Επειδή μία εικόνα είναι 1000 λέξεις, μπορούμε να αποτυπώσουμε τα λόγια της παραγράφου με ένα μαθηματικό τύπο.\nΟ τύπος αυτός είναι :\nΕ = 250 * (Χ / Ψ)\nΣτο μαθηματικό αυτό τύπο, το Ε συμβολίζει το πλήθος των εδρών, το Χ συμβολίζει το πλήθος των έγκυρων ψηφοδελτίων ενός κόμματος και το Ψ συμβολίζει το άθροισμα των έγκυρων ψηφοδελτίων όλων των κομμάτων που ξεπέρασαν το 3% και «μπήκαν» στη βουλή.\nΑπό την παραπάνω μαθηματική διατύπωση, το Χ είναι πολύ ξεκάθαρο.\nΑυτό που χρειάζεται ιδιαίτερη προσοχή στην κατανόηση, είναι το Ψ.\nΠρώτα πρέπει να καθοριστεί, ποια κόμματα μπαίνουν στη βουλή και μετά να αθροίσουμε τις ψήφους των κομμάτων αυτών, προκειμένου να υπολογίσουμε το Ψ.\nΣτον παραπάνω μαθηματικό τύπο δεν χρησιμοποιούμε κανενός είδους ποσοστά.\nΑποκλειστικά και μόνο ψήφους.\nΑνατρέχοντας σε μαθηματικά γυμνασίου, ο όρος (Χ / Ψ) είναι ένα κλάσμα.\nΓια να μεγαλώσουμε το κλάσμα (δηλαδή για να αυξηθούν οι έδρες), πρέπει ή να μεγαλώσει ο αριθμητής Χ του κλάσματος, ή να μικρύνει ο παρονομαστής Ψ του κλάσματος, ή να συμβούν και τα δύο αυτά μαζί.\nΠάμε να εξετάσουμε την αύξηση του αριθμητή του κλάσματος, του Χ.\nΜε απλά λόγια, αν πείσουμε κάποιον να ψηφίσει το πρώτο κόμμα των εκλογών, ενώ δεν είχε σκοπό να το ψηφίσει, αυξάνουμε τον αριθμητή Χ του κλάσματος.\nΌλοι, όμως, ξέρουμε πως δεν γίνεται να πείσουμε τους πάντες να ψηφίσουν το πρώτο κόμμα.\nΥπάρχουν και αυτοί, που δεν δέχονται κανένα επιχείρημα και δεν πείθονται με τίποτα.\nΔεν μπορούμε, δηλαδή, να βοηθήσουμε στην αύξηση του αριθμητή Χ (για να αυξηθούν οι έδρες)...\nΜήπως, όμως, μπορούμε να πετύχουμε την μείωση του παρονομαστή Ψ (ΑΡΑ για να αυξηθούν οι έδρες πάλι)...\nΕδώ αρχίζει το θέμα και έχει ενδιαφέρον.\nΈστω ένας συμπολίτης μας δεν θέλει ούτε να ακούει για το πρώτο κόμμα.\nΈστω πως θεωρεί ότι όλοι είναι ίδιοι, όλοι είναι εξίσου άχρηστοι, και γενικά θεωρεί πράγματα που έχουμε ακούσει όλοι μας τον τελευταίο καιρό, και συνεχίζει και συμπαθεί το 2ο κόμμα, αλλά με επιφυλάξεις.\n1η Προσέγγιση, ΑΠΟΧΗ :\nΤου πετάμε την ιδέα να μην πάει να ψηφίσει.\n«Έτσι κι αλλιώς το πρώτο κόμμα θα βγει πρώτο, τι θα καταλάβεις που θα ψηφίσεις;\nΤζάμπα η ταλαιπωρία σου και η στενοχώρια που θα πάρεις όταν δεις τα αποτελέσματα το βράδυ.\nΆστο να πάει…..».\nΜε τον τρόπο αυτό ένας ψήφος που θα πήγαινε στο δεύτερο κόμμα δεν προσμετράται στον παρονομαστή Ψ, ο οποίος μειώνεται.\nΈτσι, αυξάνεται το κλάσμα και άρα οι έδρες του πρώτου κόμματος.\nΤο ίδιο ακριβώς φαινόμενο συμβαίνει αν απέχουν όσοι θα ψήφιζαν το 3ο ή το 4ο κόμμα, που λογικά μπαίνουν στη βουλή.\nΓι’ αυτό ισχύει αυτό που λένε «η αποχή βοηθά το πρώτο κόμμα».\nΕίναι επίσης προφανές, πως η αποχή όσων θα ψήφιζαν πρώτο κόμμα είναι εγκληματική, αφού μειώνουν τον αριθμητή Χ και η αυτοδυναμία γίνεται λιγότερο πιθανή.\n2η Προσέγγιση, άκυρο / λευκό :\nΤου πετάμε την ιδέα να χλευάσει το σύστημα με τίποτα βρισιές ή ζωγραφιές ή να βάλει λευκό.\nΤα άκυρα / λευκά ψηφοδέλτια έχουν ακριβώς το ίδιο αποτέλεσμα με την αποχή.\nΜειώνουν τον παρονομαστή Ψ, οπότε αυξάνουν την πιθανότητα αυτοδυναμίας.\n3η Προσέγγιση, ψήφος σε μικρό κόμμα που δεν θα μπει στη βουλή :\nΈστω ότι λέμε, πως επειδή είναι όλοι ίδιοι και τώρα πλέον το καταλάβαμε, θα ψηφίσουμε ένα τυχαίο κόμμα, με ωραίο όνομα, π.χ. κόμμα πειρατών (διαδικτυακών) για να κατεβάζουμε και καμιά ταινία ελεύθερα.\nΨήφος σε κόμματα που δεν θα μπουν στη βουλή μειώνει τον παρονομαστή Ψ και κάνει την αυτοδυναμία πιο πιθανή για το πρώτο κόμμα.\nΑπό τα παραπάνω είναι προφανές, πως αν κάποιος συμπαθεί το 2ο κόμμα, αλλά για αντίδραση θα ψηφίσει το 3ο ή το 4ο κόμμα (που λογικά θα μπουν στη βουλή) δεν αλλάζει τον παρονομαστή Ψ, οπότε κανένα όφελος δεν έχει το πρώτο κόμμα σε αυτή την περίπτωση.\nΜετά από αυτή την ανάλυση, έχει ενδιαφέρον να δούμε πως θα κατανέμονταν οι έδρες, αν οι τελευταίες ευρωεκλογές ήταν βουλευτικές, εφαρμόζοντας τον εκλογικό νόμο.\nΑπό το υπουργείο εσωτερικών παίρνουμε τα αποτελέσματα:\nΤο κόμμα «ΜΕΡΑ 25» δεν συγκέντρωσε > 3%, άρα δεν συμμετέχει στη βουλή.\nΤο ίδιο και τα κόμματα που πήραν λιγότερες ψήφους από το κόμμα «ΜΕΡΑ 25».\nΤο άθροισμα των ψήφων των κομμάτων που μπαίνουν στη βουλή είναι Ψ = 4.468.463 και οι έδρες κάθε κόμματος φαίνονται στην αντίστοιχη στήλη.\nΕπειδή το άθροισμα 154+75+24+16+15+13 κάνει 297, μένουν 3 έδρες, τις οποίες παίρνουν ανά μία τα κόμματα που έχουν το μεγαλύτερο δεκαδικό μέρος, όπως ορίζει η παράγραφος 1 του νόμου 3636.\nΆρα στο παράδειγμά μας, 1 έδρα πάει στο Κ.Κ.Ε., μία πάει στη Ν.Δ. και τέλος μία πάει στο ΚΙΝ. ΑΛ.\nΑυτές λοιπόν θα ήταν οι έδρες των κομμάτων, αν αντί για ευρωεκλογές, είχαμε βουλευτικές και τα νούμερα των εδρών συμπίπτουν με αυτά που δημοσιεύτηκαν στην ΚΑΘΗΜΕΡΙΝΗ εδώ\nΤέλος, ας δούμε και μία άλλη παράμετρο.\nΠοιό πρέπει να είναι το ποσοστό του πρώτου κόμματος για να έχουμε αυτοδυναμία;\nΑυτό το ερώτημα δεν μπορεί να απαντηθεί άμεσα, εφόσον δεν μπορούμε να ξέρουμε, πριν τις εκλογές, ποια κόμματα θα μπουν στη Βουλή.\nΜπορούμε, όμως, να εκφράσουμε το ποσοστό της αυτοδυναμίας, ως συνάρτηση του ποσοστού των κομμάτων που δεν θα μπουν στη βουλή.\nΗ αυτοδυναμία προϋποθέτει 101 έδρες (οι 50 είναι μπόνους), οπότε στον παραπάνω μαθηματικό τύπο θα είχαμε:\n101 = 250 * (Χ / Ψ)\nΜετασχηματίζοντας τα Χ και Ψ και εκφράζοντάς τα ως ποσοστά, επί του συνόλου των ψήφων, θα καταλήγαμε στον μαθηματικό τύπο Π1 = 0,404 * (100 – ΠΕ), όπου Π1 είναι το ποσοστό του πρώτου κόμματος για αυτοδυναμία και ΠΕ το άθροισμα των ποσοστών των κομμάτων που δεν μπαίνουν στη βουλή.\nΚαι τα δύο αυτά ποσοστά είναι εκφρασμένα στο σύνολο των ψήφων σε όλη τη χώρα.\nΤότε θα είχαμε το ακόλουθο πινακάκι, που δείχνει το ποσοστό του πρώτου κόμματος για αυτοδυναμία ανάλογα με το άθροισμα του ποσοστού των κομμάτων που δεν μπαίνουν στη βουλή.\nΚαι σε αυτή την περίπτωση τα νούμερα συμπίπτουν με αυτά που δημοσιεύτηκαν στην ΚΑΘΗΜΕΡΙΝΗ, έχοντας κάνει μια πιο λεπτομερή προσέγγιση στους υπολογισμούς.